রুয়েটে চার দিনব্যাপী নিয়োগপ্রাপ্ত শিক্ষকদের ফাউন্ডেশন ট্রেনিংয়ের উদ্বোধন রুয়েটে চার দিনব্যাপী নিয়োগপ্রাপ্ত শিক্ষকদের ফাউন্ডেশন ট্রেনিংয়ের উদ্বোধন – 24ghontanews.com\nশনিবার, ১৯ Jun ২০২১, ১১:৪৯ পূর্বাহ্ন\nরুয়েটে চার দিনব্যাপী নিয়োগপ্রাপ্ত শিক্ষকদের ফাউন্ডেশন ট্রেনিংয়ের উদ্বোধন\nলিয়াকত, রাজশাহী ব্যুরোঃ আজ শনিবার সকাল ৯.৩০ টার সময় রাজশাহী প্রকৌশল ও প্রযুক্তি বিশ্ববিদ্যালয়(রুয়েট) এর আইকিউএসি সেমিনার রুমে আইকিউএসি ইন্সটিটিউশনাল কোয়ালিটি এ্যাস্যুরেন্স সেল এর উদ্যোগে নতুন নিয়োগ প্রাপ্ত শিক্ষকবৃন্দের ০৪ (চার) দিনব্যাপী প্রথম ব্যাচের “ ফাউন্ডেশন ট্রেনিং” এর উদ্বোধন করেন রাজশাহী প্রকৌশল ও প্রযুক্তি বিশ্ববিদ্যালয়ের মাননীয় ভাইস-চ্যান্সেলর প্রফেসর ড. মোঃ রফিকুল ইসলাম সেখ। অনুষ্ঠানে প্রধান অতিথি হিসেবে বক্তব্য রাখেন রুয়েটের ভাইস-চ্যান্সেলর প্রফেসর ড. মোঃ রফিকুল ইসলাম সেখ। বিশেষ অতিথি হিসেবে বক্তব্য রাখেন অত্র বিশ্ববিদ্যালয়ের রেজিষ্ট্রার (ভারপ্রাপ্ত) প্রফেসর ড. মোঃ সেলিম হোসেন। আরও বক্তব্য রাখেন ইসিই অনুষদের ডীন প্রফেসর ড. মোঃ জহুরুল ইসলাম সরকার।\nউদ্বোধনী অনুষ্ঠানে সভাপতিত্ব করেন আইকিউএসি পরিচালক প্রফেসর ড. মুহাম্মদ আবদুল গোফফার খান এবং সঞ্চালনা করেন আইকিউএসি অতিরিক্ত পরিচালক প্রফেসর ড. মোঃ ইমদাদুল হক। উল্লেখ্য, স্বাস্থ্য বিধি মেনে চার (০৪) দিনব্যাপী এই ফাউন্ডেশন ট্রেনিংয়ে বিভিন্ন বিভাগে নতুন নিয়োগ প্রাপ্ত মোট ৩৭ জন শিক্ষক অংশগ্রহণ করেন।


পাশ্চাত্য সংস্কৃতির সম্প্রসারণ ও প্রাচ্যের বিনাশ - CoxsbazarNEWS.Com - CBNCoxsbazarNEWS.Com – CBN\nপ্রকাশ: ১৮ সেপ্টেম্বর, ২০১৯ ০৮:৪৬ , আপডেট: ১৮ সেপ্টেম্বর, ২০১৯ ০৮:৪৭\nআগে কিছু তথ্য তুলে ধরা যাক।\n★১৯৭৫ সালে যুক্তরাষ্ট্রে ২ লাখ ৫৭ হাজার এগারোটি অপরাধ সংঘটিত হয়েছে। যার পিছনে অন্যতম কারণ হলো তাদের সংস্কৃতি!★১৯৭৫ সালে মাদকাসক্ত মার্কিন লোক ১৯ ভাগ। কিন্তু ১৯৭৮ সালে এসে সেটি দাঁড়িয়েছে ৪৯ ভাগে! যা এখনো ক্রমান্বয়ে বেড়ে চলছে!\n★১৯৭৪ সালে নিউ ইয়র্কে ১ লাখ ২০ হাজার আটশো ঊনত্রিশটি গর্ভপাতের ঘটনা ঘটেছে। গর্ভপাত ও জন্মদানের অনুপাত ১১৩৮:১০০০। আর গর্ভপাতকারী নারীদের মধ্যে ৬৭ভাগ অবিবাহিত!!\n★নিউ ইয়র্কে সমকামীর সংখ্যা হলো ১০ লাখ ২ হাজার!\n★ক্যালিফোনিয়ার “লস এঞ্জেলস বিশ্ববিদ্যালয়ে” শতকরা ৮৪ ভাগ ছাত্রছাত্রী সমকামী!\n★যুক্তরাষ্ট্রে যৌনব্যাধির হাসপাতালের সংখ্যা ৬৫২টি। যা যক্ষা ব্যতীত সব রোগের হাসপাতালের সংখ্যার চেয়ে বেশি!\n★সুইডেন (পাশ্চাত্য) পৃথিবীর ধনাঢ্য দেশগুলোর একটি। সামাজিক নিরাপত্তা ও আত্মনির্ভরশীলতায় অন্যতম। কিন্তু তাদের বড় সংখ্যক লোক স্নায়ু বিকল বা মানসিক রোগী! অথচ, তাদের কোন দিক দিয়ে অভাব নাই! প্রশ্ন হচ্ছে তবুও কেন এত লোক মানসিক রোগে আক্রান্ত শুধু তাই নয়, সরকারি বাজেট এর ৩০ শতাংশ অর্থ ব্যয় হয় এই মানসিক রোগীর পিছনে!\n[ তথ্য সূত্র: আগামী দিনের পৃথিবী-আব্দুল্লাহ আযযম (রহ.) ]\nউল্লেখিত বিষয়াবলীর ভিত্তিতে একটু ব্যাখ্যা করার চেষ্টা করছি।\nপ্রথমত, সংস্কৃতি কি??\nসংস্কৃতি (Culture) হল বিভিন্ন সমাজে প্রাপ্ত সামাজিক আচরণ ও নিয়ম কানুনের সামষ্টিক বহিঃপ্রকাশ। (ব্যাক্তি ও পরিবেশভেদে সংজ্ঞার ভিন্নতা থাকতে পারে)\nদ্বিতীয়ত, প্রাচ্য ও পাশ্চাত্য এর মধ্যে পার্থক্য কি??\nপ্রাচ্য বলতে এশিয়া মহাদেশ কে বুঝায়। আর পাশ্চাত্য বলতে ইউরোপ-আমেরিকা কে বুঝায়।\nবিশ্লেষণ: প্রাচ্য তথা এশিয়া মহাদেশ এর সংস্কৃতি হচ্ছে পৃথিবীর অন্যান্য মহাদেশের সংস্কৃতির চেয়ে সুন্দর ও গুছালো! এক কথায় প্রশ্নবিদ্ধ সংস্কৃতি নয় বলা যায়!\nঅন্যদিকে পাশ্চাত্য অর্থাৎ ইউরোপ-আমেরিকার মানুষরা তাদের নিজেদের সংস্কৃতি নিয়ে বিব্রত! একটা দেশের সংস্কৃতি পরিবর্তন করা খুব একটা সহজ ব্যাপার না! যদি সহজ হতো, তাহলে তারা (ইউরোপ-আমেরিকা) সংস্কৃতি পরিবর্তনে উঠেপড়ে লাগতো! আমি পাশ্চাত্যের সংস্কৃতি কে আইয়ামে জাহেলিয়াত যুগের সাথে তুলনা করা যেতে পারে। যদিও তাদের দেশে চুরি, ডাকাতি, খুন, রাহাজানি হয় না! কিন্তু প্রতিনিয়ত প্রকাশ্যে-অপ্রকাশ্যে ব্যভিচার, যৌনতা ও যৌন-উন্মত্ততায় লিপ্ত থাকে! যেটা আইয়ামে জাহেলিয়াতের একটি অন্যতম বৈশিষ্ট্য!\nকিন্তু দুঃখ হচ্ছে শুধু একটি জায়গায়! এই অভিশপ্ত (পাশ্চাত্য) সংস্কৃতি আমাদের তথা পুরো এশিয়া মহাদেশজুড়ে শিরা-উপশিরায় মিশে যাচ্ছে! প্রতিনিয়ত আমাদের গ্রাস করে চলছে পশ্চিমা (পাশ্চাত্য) সংস্কৃতি! যার ফলাফল খুবই ভয়াবহ! তাদের সংস্কৃতি এভাবে ছড়িয়ে যাওয়ার পিছনে আমি একটা কারণ বের করতে সক্ষম হয়েছি। সেটা হচ্ছে, সাধারণত ইউরোপীয় দেশগুলো উন্নত ও ধনাঢ্য! তাই তারা পৃথিবী ব্যাপী ঘুরে বেড়ানোর বেশ সামর্থ্য আছে, প্রযুক্তিখাতেও বেশ সমৃদ্ধ! যার ফলে তারা বিশ্বব্যাপী তাদের সংস্কৃতি কে প্রসারিত করতে সক্ষম হয়েছে! তাছাড়া, প্রাচ্যের মানুষ কারো অধীনে থাকতে চায়না বরং সাম্রাজ্য বিস্তারে খুবই তৎপর! সেই আদিকাল থেকে তারা বিভিন্ন ভূখন্ড কে তাদের আয়ত্তে রাখতে সর্বদা সচেষ্ট থাকতো। ইতিহাস সেটায় প্রমাণ করে! যার ফলে তাদের সংস্কৃতি আরো বেশি প্রসারিত হলো! না হয় একটা বিষয় লক্ষ করে দেখেন, আমি আপনি যে দেশে বসবাস করি, সে দেশের সংস্কৃতি সম্পর্কে আমরা কতটা অবগত? কতটা সচেতন? নিজেদের সংস্কৃতি সমৃদ্ধ করতে আমাদের উল্লেখযোগ্য কোন পদক্ষেপ আছে কি না? এটিই প্রমাণ করে আমরা কতটা উদাসীন আমাদের সংস্কৃতির প্রতি!\nআচ্ছা শেষে একটা প্রশ্ন করি, কখনো কি ভেবেছেন প্রতিনিয়ত যুক্তরাষ্ট্র, ফ্রান্স, ইংল্যান্ড, অষ্ট্রেলিয়া ইত্যাদি দেশের মানুষ কেন ভারত, বাংলাদেশ, মিয়ানমার, ফিলিপাইন, নেপাল অর্থাৎ এশিয়া মহাদেশ ভ্রমণে আসে?? উত্তর বের করতে নিজেরা একটু ভেবে দেখি..!\nযাইহোক, এটা সত্যি যে আমাদের সংস্কৃতি এখন বিনাশের পথে! অবাক হলেও বলতে হবে, কিছুদিন পর পরবর্তী প্রজন্মের জন্য যাদুঘরে আমাদের সংস্কৃতি সংরক্ষণ করে রাখতে হবে। শুধু সময়ের অপেক্ষা! অন্যদিকে সবাই পাশ্চাত্যের নির্লজ্জ বা অভিশপ্ত সংস্কৃতিতে মেতে উঠবে! জানিনা এই দেশ তথা পুরা ভারত উপমহাদেশ রক্ষা পায় কি না…! তবে, প্রতিরোধ এর ক্ষেত্রে তরুণরা উল্লেখযোগ্য ভূমিকা রাখতে পারে বলে মনে করি…\nলেখক: শিক্ষার্থী, মহেশখালী।


কাঠালিয়া উপজেলা আওয়ামী লীগের পূর্ণাঙ্গ কমিটি ঘোষণা » কাঠালিয়া বার্তা কাঠালিয়া উপজেলা আওয়ামী লীগের পূর্ণাঙ্গ কমিটি ঘোষণা » কাঠালিয়া বার্তা\nকাঠালিয়া, রাজনীতি, লিড নিউজ, স্লাইডার\nঝালকাঠির কাঠালিয়ায় কাউন্সিলের দশ মাস পর উপজেলা আওয়ামী লীগের ৭১ সদস্যের কমিটি অনুমোদন দেওয়া হয়েছে।\nরবিবার (১৩ সেপ্টেম্বর) রাতে ঝালকাঠি জেলা আওয়ামী লীগের দলীয় কার্যালয়ে জেলা আওয়ামী লীগের সভাপতি সরদার মো. শাহ আলম ও সাধারণ সম্পাদক খান সাইফুল্লাহ পনির এর স্বাক্ষরিত কাঠালিয়া উপজেলা আওয়ামী লীগের ৭১ সদস্যের কমিটির তালিকা আনুষ্ঠানিকভাবে প্রকাশ করা হয়। এসময় জেলা আওয়ামীলীগের যুগ্ন-সাধারন সম্পাদক তরুন কুমার কর্মকারসহ জেলা আওয়ামী লীগের নেতৃবৃন্দ উপস্থিত ছিলেন।\nনব গঠিত কমিটিতে বীর মুক্তিযোদ্ধা হাবিবুর রহমান উজির সিকদারকে সভাপতি, উপজেলা পরিষদের চেয়ারম্যান মোঃ এমাদুল হক মনিরকে সাধারণ সম্পাদ ও মো. শাহীন আলম, মো. মেহেদী হাসান, আলাউদ্দিন আল আজাদ বাদলকে সাংগঠনিক সম্পাদক করা হয়।\nসহসভাপতি হয়েছেন মো. মহাসীন নকীব, আবুল বাসার বাদশা, সফিকুল ইসলাম খান, বাবু বিমল খান, ফাইজুল আলম ফিরোজ, রুস্তুম আলী খান, গোলাম মোস্তফা সেলিম, এ্যাড. আজাদুল ইসলাম ও আব্দুল খালেক।\nযুগ্ম সাধারণ সম্পাদক হয়েছেন তরিকুল ইসলাম বুলবুল, ইদ্রিস আলম গাজী, মো.কাওসার আহম্মেদ জেনিভ সিকদার।\nএছাড়া ফাতিমা খানম আইন বিষয়ক, মো. ইমাম হোসেন বাবুল কৃষি ও সমবায় বিষয়ক, আলমগীর হোসেন আলম তথ্য ও গবেষণা, মো.হারুন মিয়া ত্রাণ ও সমাজকল্যাণ, আবু বকর সিদ্দিক জুয়েল দপ্তর, মাওলানা সিদ্দিকুর রহমান ধর্মবিষয়ক, মো. মাহমুদুল হক নাহিদ সিকদার প্রচার ও প্রকাশনা, নুরুল ইসলাম খান নান্নু বন ও পরিবেশ বিষয়ক, ইঞ্জিনিয়ার মো. মহাসীন মিয়া বিজ্ঞান ও প্রযুক্তি বিষয়ক, সাবিনা ইয়াসমিন মহিলা বিষয়ক, মো.শাজাহান জমাদ্দার মুক্তিযুদ্ধ বিষয়ক, মিঠু সিকদার যুব ও ক্রীড়া সম্পাদক, পবিত্র কুমার শিক্ষা ও মানবসম্পদ, শিল্প ও বাণিজ্য বিষয়ক, মো.আবুল হোসেন শ্রম বিষয়ক, আবু হানিফ তালুকদার সাংস্কৃতিক বিষয়ক, মো. সরোয়ার আকন স্বাস্থ্য ও জনসংখ্যা বিষয়ক, নজরুল ইসলাম গাজী সহ-দপ্তর, নজরুল ইসলাম বাবু সহ-প্রচার সম্পাদক এবং রমনী কীর্ত্তনীয়া কোষাধ্যক্ষ নির্বাচিত হয়েছেন।\n২০১৯ সালের ৫ ডিসেম্বর সরকারি কাঠালিয়া পাইলট উচ্চ বিদ্যালয়ের মাঠে কাঠালিয়া উপজেলা আওয়ামী লীগের সম্মেলন অনুষ্ঠিত হয়।


হাছিবুর রহমান | প্রকাশিত: ২৭ ডিসেম্বর ২০২১ |\nত্রিশাল মুক্ত দিবসে জাতীয় কবি কাজী নজরুল ইসলাম বিশ্ববিদ্যালয় কর্তৃক আয়োজিত অনুষ্ঠানে ২০ জন বীর মুক্তিযোদ্ধাকে সংবর্ধনা প্রদান করা হয়। সেখানে ত্রিশালের বীর মুক্তিযোদ্ধাদের সঙ্গে বরেণ্য নজরুল-সংগীত গবেষক, শিল্পী, সংগীত পরিচালক ও বিশ্ববিদ্যালয়ের (জাককানইবি) একমাত্র বীর মুক্তিযোদ্ধা শিক্ষক অধ্যাপক ড. রশিদুন্ নবীকে সংবর্ধনা প্রদান করা হয়।\nগত ৯ ডিসেম্বর বিশ্ববিদ্যালয়ের কনফারেন্স রুমে বিকাল ৪ টায় সংবর্ধনা প্রদান অনুষ্ঠানের আয়োজন হয়৷ সে সময় উপাচার্য অধ্যাপক জালাল উদ্দিন (অন্তর্বর্তীকালীন), রেজিস্ট্রার কৃষিবিদ ড. মো. হুমায়ুন কবীর ও অনান্যরা শুভেচ্ছা স্মারক তুলে দেন অধ্যাপক রশিদুন্ নবীর হাতে।\nএ বিষয়ে অধ্যাপক রশিদুন্ নবী বলেন, ‘একজন মুক্তিযোদ্ধা হিসেবে আমাকে সংবর্ধনা প্রদান করায় আমি অত্যন্ত আনন্দিত। এজন্য আমি জাতীয় কবি কাজী নজরুল ইসলাম বিশ্ববিদ্যালয় কর্তৃপক্ষকে জানাই আন্তরিক ধন্যবাদ ও কৃতজ্ঞতা। এই আনন্দঘন মুহূর্তে আমি কৃতজ্ঞতার সঙ্গে স্মরণ করছি পরম করুণাময়কে। স্মরণ করছি বাংলাদেশের স্থপতি বঙ্গবন্ধু শেখ মুজিবুর রহমানকে, যাঁর আহ্বানে আমরা দেশকে স্বাধীন করার জন্য যুদ্ধে অবতীর্ণ হয়েছিলাম। যে লক্ষ্যে আমরা বাংলাদেশের পতাকা ছিনিয়ে এনেছিলাম সে স্বপ্ন পরিপূর্ণভাবে বাস্তবে রূপ নিলেই মহান স্বাধীনতা যুদ্ধে আত্মদানকারী আমার ভাই এবং সম্ভ্রম হারানো মা-বোনদের ত্যাগ সার্থক হবে। স্বাধীনতার উদ্দেশ্য সফল করতে তাই আসুন, আমরা সবাই মিলে মাননীয় প্রধানমন্ত্রী জননেত্রী শেখ হাসিনার ডিজিটাল বাংলাদেশকে সামনের দিকে এগিয়ে নিয়ে যেতে সততার সঙ্গে নিজ নিজ দায়িত্ব পালন করি।' অনুষ্ঠানটি বঙ্গবন্ধু জন্মশতবার্ষিকী ও স্বাধীনতার সুবর্ণজয়ন্তী একটি অংশবিশেষ।\n“গেট দ্য গ্যাং ব্যাক”ক্যাম্পেইন নিয়ে সেইলরের শীত সম্ভার


ঈদ কেন ইদ হলো? – দেশ দর্শন\nশুক্রবার সকাল ৯:২৯, ১৫ই শ্রাবণ, ১৪২৮ বঙ্গাব্দ. ৩০শে জুলাই, ২০২১ ইং\nঈদ কেন ইদ হলো?\nমুসলমানদের প্রধান ধর্মীয় উৎসব ঈদ। মুসলিমদের একটি ঐতিহ্যবাহী শুভেচ্ছা বাক্যের আরবি ‘عيد مبارك’ ও বাংলা ‘ঈদ মোবারক’। গেল কয়েক বছর ঈদ এলেই বাঙালি মুসলিমদের বহু বছরের ঐতিহ্যের ধারক ‘ঈদ’ বানান নিয়ে নানান মনে নানা প্রশ্নের উদয় হয়। সত্যিকার অর্থে ঐতিহ্যের ‘ঈদ’ কেবল শব্দে সীমাবদ্ধ নেই, এটি আনন্দ-ভালোবাসায় জড়িত,আবেগ এবং ধর্মীয় আচার! তাহলে ‘ঈদ’ শব্দের বানান দীর্ঘ ঈ-কার ও হ্রস্ব ই-কারের মধ্যে কোনটি গ্রহণযোগ্য, ইতিহাস না বানানবিধি— কোনটির গুরুত্ব বেশি?\nবাংলা একাডেমির ‘আধুনিক বাংলা অভিধানে’ ‘ঈদ’ শব্দটির ভুক্তি রয়েছে দু’টি। এর মধ্যে একটিতে লেখা হয়েছে ‘ঈ’ ব্যবহার করে, অন্যটি ‘ই’ ব্যবহার করে। এর মধ্যে ‘ঈদ’ কে প্রচলিত ও অসংগত বানান এবং ‘ইদ’কে সংগততর ও অপ্রচলিত বানান বলছে বাংলা একাডেমি।১৯৯৪ সাল থেকে বাংলা একাডেমির অভিধানে দুটো বানানই আছে। বানানবিধিতে বলা আছে, বিদেশি শব্দ লিখতে ‘ঈ’ বা ‘ঈ’-কারের পরিবর্তে ‘ই’ বা ‘ই’-কার লিখতে হবে। এও বলা আছে, ইতিহাস-ঐতিহ্যনির্ভর বানান পরিবর্তন করা যাবে না।\n➤বাংলা একাডেমির ‘আধুনিক বাংলা অভিধান’ এর উপরোক্ত বানান রীতি অনুসরণ করলে মন আর চোখ সায় দেয় ‘ঈদ’ বানানে, কোনো কোনো বানান থাকে, যার পরিবর্তন হলে চোখে লাগে। কখনো কখনো আবেগে লাগে, কখনো কখনো বিশ্বাসে লাগে। কিন্তু মস্তিষ্ক বলে ‘ইদ’ সঠিক। অবশ্য তা ভাষাবিজ্ঞানীর মস্তিষ্ক বলে!\nমূলত ‘ঈদ’ শব্দে প্রথম ‘ঈ’ ব্যবহার করেছিলেন বিদ্রোহী কবি কাজী নজরুল ইসলাম। কবির বিখ্যাত গান “রমজানের ওই রোজার শেষে এল খুশির ‘ঈদ’ ছাড়াও বহু কবিতায় ঈদ শব্দের সার্থক প্রয়োগ ঘটিয়েছেন।আরবি-ফারসি ভাষায়ও সমান পারদর্শী ছিলেন কবি। তারও আগে বাংলা একাডেমি বিবর্তনমূলক বাংলা অভিধান [ প্রথম খন্ড (অ-ঞ) প্রথম প্রকাশ জৌষ্ঠ ১৪২০/ জুন ২০১৩] থেকে আলাওলের লেখায় ঈদ শব্দের প্রাচীন নিদর্শন পাওয়া যায়। ১৬৮০ খ্রিস্টাব্দে আলাওল লিখেছেন, “জুম্মা দুই ঈদ আর আরফা সিনান”। ১৮৫০ সালে অক্ষয়কুমার দত্তের নিন্মোক্ত লেখাটিতেও ইদ শব্দের প্রাচীন নিদর্শন পাওয়া যায়। তিনি লিখেন,”কি ইদ,কি মহরম কোন মোসলমান…..”।\n#সঠিক বানান কোনটি ঈদ নাকী ইদ?\nবাঙালি মুসলমানদের কাছে এবং ৯৭ ভাগ মুসলিম ধর্মপ্রাণ মানুষের এদেশে ধর্মীয় আবেগের স্মৃতিতে মোড়া ‘ঈদ’ শব্দটি নিন্মোক্ত তিনটি কারণে সঠিক বলে মনে করা হয়। আর তা হল:\nএক. ইসলাম ধর্ম যখন থেকে এ দেশে প্রবেশে করেছে তখন থেকেই ঈদ বানানে দীর্ঘ ঈ-কার ব্যবাহার করা হয়। তাই ঈদের বানান হ্রস্ব ই-কার হওয়ার কোনো কারণ নেই।\nদুই. ঈদ শব্দটি এসেছে আরবি শব্দ থেকে। এটি এখন বাংলা ভাষার অন্তর্ভুক্ত হয়ে গেছে। এখন বিদেশি শব্দ হিসাবে বিবেচনা করা যাবে না। তাই ঈদ বানানই সঠিক।\nতিন. ঈদ লেখার সময় আরবী শব্দ আইন-দাল-ইয়া অক্ষর ব্যবহার করে ঈদ লেখা হয়। এ ক্ষেত্রে আইনে একটি দীর্ঘ টান আছে। বাংলা লেখার সময়ও ওই টান আসবে। এ জন্য ঈদ শব্দটিই সঠিক।\n➤ধ্বনি ও বর্ণের প্রতিবর্ণীকরণের সমস্যা:\nবাংলা ভাষার ব্যাকরণে আরবির মত দীর্ঘ টানে (‘ঈ’) উচ্চারণ নেই। এখানে সব শব্দই ছোট টানের (‘ই’)। তাই শব্দটি বাংলা ভাষার উচ্চারণে সঠিক হয় ‘ইদ’।\nবাংলায় কোনো নিয়মিত দীর্ঘস্বর না থাকায় ‘ঈদ’ বা ‘ইদ’ যা-ই লিখি না কেন, আমরা ‘ইদ’-ই উচ্চারণ করে থাকি।\n➤ভাষাবিজ্ঞানের ধ্বনিতত্ত্বের আলোচনা:\nআমরা যদি বিশ্বায়নের ভাষার সাথে বানান তুলনা করি তবে দেখা যাবে, বাংলা এবং ইংরেজি উভয়ের জন্য আরবি ‘ঈদ’ একটি বিদেশি শব্দ। ইংরেজিতে ‘ঈদ’ শব্দটি লেখা হয় ‘Eid’। এখানে ‘E’-এর পর ওই ‘I’-টা লেখা হয় দীর্ঘ ‘ঈ’ স্বর বোঝানোর জন্যই। আর ইংরেজিতে দীর্ঘ স্বর হিসেবেই উচ্চারণ করা হচ্ছে, যেটি বাংলা ভাষায় দীর্ঘস্বর বর্ণমালায় থাকলেও উচ্চারণে নেই!\n➤ভাষাবিজ্ঞানের রূপতত্ত্বের আলোকে:\nব্যাকরণের বাক্যাংশের (Parts of speech) দিক থেকে ঈদ একটি বিশেষ্য পদ।ঈদ’ হল এক উৎসবের নাম।\nকোনো ভাষাতেই নাম ও ট্রেডমার্ক ইচ্ছামতো বদলানো বা মতাচ্ছন্নতা সমর্থন করা হয় না।\n➤ভাষা বহতা নদীর মত।বাঁধ দিলে যেমন নদীর গতিপথ বদলে যায়। নিয়মের বাঁধনে ভাষার গতিপথও বদলে যায়। কোনো ভাষায় স্বাচ্ছন্দ্যবোধ না থাকলে তার গতি একদিন স্থবির হয়ে যেতে পারে। সংস্কৃতের মতো বহু ভাষা শুধু প্রাতিষ্ঠানিক নিয়মনীতির কারণেই কালের গহ্বরে হারিয়ে গেছে।


পঞ্চানন বর্মা ঘিরে রাজ্যপাল-আচার্য সংঘাত - the governor-acharya conflict surrounded panchnan burma | Eisamay\nthe governor-acharya conflict surrounded panchnan burma\nপঞ্চানন বর্মা ঘিরে রাজ্যপাল-আচার্য সংঘাত\nfeedcrawler user | EiSamay.Com | Updated: 14 Feb 2020, 09:00:00 AM\n\_B রাজভবন ও উচ্চশিক্ষা দপ্তরের সংঘাত আরও বাড়ল। আচার্য জগদীপ ধনখড়কে না জানিয়েই কী ভাবে শুক্রবার বিশ্ববিদ্যালয়ে সমাবর্তন হচ্ছে? এই প্রশ্ন তুলে ...\n\_Bআমন্ত্রণ নিয়ে সংঘাত\nএই সময়:\_B রাজভবন ও উচ্চশিক্ষা দপ্তরের সংঘাত আরও বাড়ল। আচার্য জগদীপ ধনখড়কে না জানিয়েই কী ভাবে শুক্রবার বিশ্ববিদ্যালয়ে সমাবর্তন হচ্ছে? এই প্রশ্ন তুলে কোচবিহার পঞ্চানন বর্মা বিশ্ববিদ্যালয়ের উপাচার্যকে শোকজ নোটিস পাঠালেন রাজ্যপাল। উপাচার্যকে বরখাস্ত করা যায় কি না, তাও বিবেচনার প্রক্রিয়া শুরু করে দিয়েছে রাজভবন। এমনও জানানো হয়েছে চিঠিতে। এ রাজ্যে অতীতে আচার্য বনাম সরকার এমনকী উপাচার্যদের সঙ্গে বিরোধের বহু নজির রয়েছে। কিন্তু আচার্যের তরফে কোনও উপাচার্যকে বরখাস্ত করার উদ্যোগের নজির নেই।\nসমাবর্তনের আমন্ত্রণপত্রে আচার্য তথা রাজ্যপালের নাম নেই কেন এই প্রশ্ন উঠছিলই। বিশ্ববিদ্যালয় কর্তৃপক্ষের দাবি, রাজ্যপালকে সমাবর্তনের বিষয়ে জানানো হলেও উত্তর মেলেনি। রাজ্যপাল পাল্টা উষ্মাপ্রকাশ করে বলেন, সমাবর্তনের বিষয়ে বিশ্ববিদ্যালয় তাঁকে কিছুই জানায়নি। আইন ভাঙার দায়ে তাঁকে কেন বরখাস্ত করা হবে না, ১৪ দিনের মধ্যে এই প্রশ্নের উত্তর দেওয়ার জন্য উপাচার্যকে নির্দেশ দিয়েছেন আচার্য। বৃহস্পতিবার চিঠি পাঠিয়ে দেওয়া হয়েছে। উপাচার্য দেবকুমার মুখোপাধ্যায় পাল্টা বলেন, 'সমাবর্তন হবে। এখনও চিঠি হাতে পাইনি। পেলে উত্তর দেব। তবে কোনও ট্যুইট দেখে উত্তর দেওয়ার ব্যাপার নেই। পুরো বিতর্ক চলছে সোশ্যাল মিডিয়া ও সংবাদমাধ্যমে।'\nরাজ্যপাল লিখেছেন, বিশ্ববিদ্যালয়ের আচার্য তথা কোর্টের সভাপতি হলেও উপাচার্য তাঁকে সমাবর্তনের কিচ্ছু জানাননি। আইন মেনে সমাবর্তনের ১৪ দিন আগেই তা রাজ্যপাল তথা আচার্যকে জানাতে হয়। এ ভাবে সমাবর্তনের আয়োজন করে আচার্য পদের সম্মান নষ্ট করা হয়েছে। যে চিঠি রাজভবন কোচবিহার বিশ্ববিদ্যালয়ের উপাচার্যকে পাঠিয়েছে, তার বয়ান অত্যন্ত কড়া। বলা হয়েছে, উপাচার্য নিজের 'ক্ষমতার অপব্যবহার' করেছেন ও 'উপাচার্য পদে তিনি বহাল থাকলে বিশ্ববিদ্যালয়ের স্বার্থ ক্ষতিগ্রস্ত হবে'। তবে শোকজ নোটিসে বলা হয়েছে, উপাচার্যের ১৪ দিন সময় পাওয়া উচিত। সেই সময় উপাচার্যকে দেওয়া হচ্ছে। লিখিতভাবে উত্তর দিতে না চেয়ে উপাচার্য মৌখিকভাবে উত্তর দিতে চান, তার অবকাশও রয়েছে বলে চিঠিতে জানিয়েছেন রাজ্যপাল। সে ক্ষেত্রে ২৮ ফেব্রুয়ারি বিকেল ৪টেয় রাজভবনে আসতে পারেন।\nত্রিপুরায় কিশোরীর ধর্ষণ-খুনে ২ জনের মৃত্যুদণ্ড পরের খবর\nWeb Title : the governor-acharya conflict surrounded panchnan burma


কক্সবাজার Archives - Daily Cox's Bazar News\nটেকনাফে প্রায় এক হাজার ৪০ ইয়াবাসহ এক নারীকে আটক করা হয়েছে। বৃহস্পতিবার রাতে দমদমিয়া বিজিবি চেকপোস্ট থেকে তাকে আটক করে মাদকদ্রব্য নিয়ন্ত্রণ অধিদফতর, বিজিবি ও আনসার ব্যাটালিয়ন। আটক জাহেদা বেগম পৌরসভার পুরাতন পল্লান পাড়ার সৈয়দ উল্লাহর স্ত্রী। টেকনাফ সার্কেল মাদকদ্রব্য ...\nকেজি প্রতি ২৬ টাকা দামে কক্সবাজারের কৃষকদের কাছ থেকে সরাসরি ধান কেনার কার্যক্রম উদ্বোধন করেছেন জেলা প্রশাসক মো. কামাল হোসেন। জেলার ৮ উপজেলা হতে ১ হাজার ৬৩৯ মেট্রিকটন ধান কেনার লক্ষ্যমাত্রা নিয়ে বৃহস্পতিবার কক্সবাজার সদর উপজেলার খুরুস্কুল ইউনিয়ন পরিষদ প্রাঙ্গনে ...\nকক্সবাজার কেন্দ্রীয় কারাগার সংলগ্ন গেইটের ক্যান্টিনটি ৩ সদস্যের একটি সিন্ডিকেটের দখলে। উক্ত সিন্ডিকেটটি কারাগারে বন্দীদের দেখতে আসা স্বজনদের জিম্মি করে নিত্য প্রয়োজনীয় পণ্যের দাম বাজার দামের চেয়ে দুই গুন বেশি দামে বিক্রি করার অভিযোগ উঠেছে। এতে কারাগারে বন্দীদের দেখতে আসা ...\nউখিয়ার কুতুপালং রোহিঙ্গা ক্যাম্প দুর্যোগ পরবর্তী করণীয় মহড়া কার্যক্রম পরিদর্শন করেছেন দুর্যোগ ও ত্রাণ প্রতিমন্ত্রী ডা. মোহাম্মদ এনামুর রহমান। বৃহস্পতিবার দুপুরে কুতুপালং রোহিঙ্গা শিবিরে ১৭ নং ক্যাম্পে দুর্যোগ মোকাবিলার বিশেষ মহড়া অনুষ্ঠানে প্রধান অতিথি হিসেবে বক্তব্য রাখেন প্রতিমন্ত্রী। ডা. মোহাম্মদ এনামুর ...\nটেকনাফে জেলেদের ৬৫দিন সাগরে মাছ শিকার বন্ধের সরকারি সিদ্ধান্তের পুনর্বিবেচনা ও প্রত্যাহারের দাবিতে এক বিশাল মানববন্ধন হয়েছে। বৃহস্পতিবার দুপুরে উপজেলার কেন্দ্রীয় শহীদ মিনার চত্বরে এ মানববন্ধন হয়। টেকনাফ উপজেলা নৌকা মালিক সমিতির সভাপতি মো. বেলাল উদ্দীনের সভাপতিত্বে উপজেলা স্বেচ্চাসেবক লীগের সভাপতি ...\nটেকনাফে পুলিশের সঙ্গে বন্দুকযুদ্ধে এক মাদক ব্যবসায়ী নিহত হয়েছেন। এ ঘটনায় তিন পুলিশ সদস্য আহতসহ কয়েকটি অস্ত্র উদ্ধার করা হয়। বুধবার রাতে উপজেলার হ্নীলা ইউপির রঙ্গীখালী সৌরবিদ্যুতের আনোয়ার প্রজেক্টের লবণ মাঠে ঘটনাটি ঘটে। নিহত মোহাম্মদ হানিফ হ্নীলা ইউপির নাটমুরা পাড়ার ...\nকয়েকদিন পর ঈদ। এখন সাগরে মাছ ধরা বন্ধ থাকলে পরিবার নিয়ে ঈদ পালন করব কিভাবে? এ হাহাকার কক্সবাজারের দুই লাখের বেশি জেলের। ২০ মে থেকে সাগরে মাছ ধরা বন্ধ হওয়ায় খুব কষ্টে জীবনযাপন করছেন তারা। জেলা শহরের মাছ ব্যবসায়ী নাসির ...


তিরুবনন্তপুরম: Latest তিরুবনন্তপুরম News & Updates,তিরুবনন্তপুরম Photos & Images, তিরুবনন্তপুরম Videos | Eisamay - Page 7\nঅভিনেত্রী ধর্ষণে ধৃত তিন\nFeb 20, 2017, 03.27 PM\nকেরালায় এক অভিনেত্রীকে ধর্ষণের ঘটনায় এককাট্টা মলিউড৷ রবিবার এর্নাকুলামে পথে নেমে বিক্ষোভ প্রতিবাদে সামিল হন ফিল্ম ইন্ডাস্ট্রির একগুচ্ছ তারকা থেকে শুরু করে টেকনিশিয়ানরা৷\nISRO-র গর্বে গর্বিত? এবার চাকরিও পেতে পারেন\nFeb 16, 2017, 05.33 AM\nবিজ্ঞপ্তি প্রকাশ করা হয়েছে ISRO-র তরফে।\nআজব গাড়ি! বাসের খরচে প্লেনের চেয়েও কম সময়ে পৌঁছে যান গন্তব্যে\nJan 16, 2017, 01.12 PM\nএবার চেন্নাই থেকে বেঙ্গালুরু মাত্র ৩০ মিনিটে। না, কল্পনা নয় মোটেই, কোনও ভিডিওগেমও নয়। সড়কপথেই গন্তব্যে পৌঁছনো যাবে প্লেনের থেকেও কম সময়ে!\n৪৮ বলে সেঞ্চুরিতে চাঞ্চল্য\nNov 09, 2016, 01.06 PM\nরঞ্জি ট্রফিতে দ্রুততম সেঞ্চুরির রেকর্ড করে ফেললেন ঋষভ পন্থ৷ মাত্র ৪৮ বলে সেঞ্চুরি (৬৭ বলে ১৩৫ ) করলেন দিল্লির এই তরুণ ক্রিকেটার৷ মঙ্গলবার তিরুবনন্তপুরমের থুম্বায় ঝাড়খন্ডের বিরুদ্ধে এই রেকর্ড ঋষভের৷ ১৩ টি ছয় মেরেছেন তিনি৷ প্রথম ইনিংসেও সেঞ্চুরি (১১৭ ) করেছিলেন পন্থ৷ সেটা ৮২ বলে৷ মেরেছিলেন ৮ টি ছয়৷ সব মিলিয়ে ২১৷ এটাও রেকর্ড৷\nNov 01, 2016, 02.47 PM\n৯১০ ধর্ষণ! ভগবানের 'আপন দেশে'ও ভালো নেই মেয়েরা\nOct 31, 2016, 08.23 PM\nদিল্লিকে 'ধর্ষণের রাজধানী' হিসেবে চিহ্নিত করা হলেও, রাজ্য হিসেবে কেরলও যে উপেক্ষা করার জায়গায় নেই, একটি পরিসংখ্যানেই তা স্পষ্ট। শুধু চলতি বছরের প্রথম ছ-মাসে নথিবদ্ধ ধর্ষণের ঘটনা ঘটেছে ৯১০টি!\nগত ৬ মাসে ৯১০টি ধর্ষণের মামলা কেরালায়\nOct 30, 2016, 04.55 PM\nআইনের শক্ত শাস্তির বিধান এবং লাগাতার সচেতনতা শিবির হওয়া সত্ত্বেও কেরালায় মহিলাদের ওপর নির্যাতনের মামলা ঊর্দ্ধমুখী। গত ৬ মাসের মধ্যে শুধুমাত্র ৯১০টি ধর্ষণের মামলা দায়ের হয়েছে।\nপুরীর পথে হাওড়ায় এসে যাত্রাভঙ্গ\nOct 23, 2016, 11.14 AM\nএলাকার 'মানুষের স্বার্থে' দূরপাল্লার ট্রেনও দাঁড় করাতে হবে৷ দাবি এটুকুই৷ এ রকম দাবিতে অজস্র ক্ষোভ-বিক্ষোভের ক্ষী থেকেছে ভারতীয় রেল৷ কিন্ত্ত অতীতের সব রেকর্ড ছাপিয়ে হল্টের দাবিতে টানা আট ঘণ্টা রেল অবরোধ করে এক রকম ইতিহাসই গড়লেন ওডিশার মারকোনা স্টেশনের যাত্রীরা৷\nসন্ত মাদারকে নিয়ে নীরব পড়শি আলিমুদ্দিন\nSep 04, 2016, 03.02 PM\nবাংলায় মাদার টেরেসার সেন্টহুড নিয়ে কার্যত নীরব দর্শকের ভূমিকায় রয়েছেন আলিমুদ্দিন নেতৃত্ব৷\nরানওয়ে ছোঁয়ার ঠিক আগে এয়ারপোর্টেই ভেঙে পড়ল বিমান\nAug 03, 2016, 04.08 PM\nদুবাই বিমানবন্দরে ভেঙে পড়ল ভারত থেকে যাওয়া যাত্রীবোঝাই বিমান। এমিরেটস এয়ারলাইনের বিমানটি তিরুবনন্তপুরম থেকে দুবাই যায়। ল্যান্ডিং-এর সময়ই আচমকা রানওয়ের ওপর ভেঙে পড়ে বিমানটি।\nবেরোল CBSE ক্লাস টেনের ফল, পাশের হার ৯৬%\nMay 28, 2016, 03.08 PM\nCBSE-র দশম শ্রেণির পরীক্ষাতেও পাশের হারে ছেলেদের টেক্কা দিল মেয়েরা। শনিবারই সিবিএসই-র ফল প্রকাশিত হয়েছে। মেয়েদের পাশের হার এ বার ৯৬.৩৬%।\nদিদিকে পিছনে ফেলে দিয়ে মালাবার দাপাচ্ছেন আম্মা\nMay 03, 2016, 09.52 AM\n‘আম্মা মানুষকে দিয়েছেন সস্তার চাল৷ আম্মা গরিবকে দিয়েছেন প্রেশার কুকার৷\nবিজেপিতে অভিষেক হবে সৌরভের, আশাবাদী শ্রীসন্থ\nApr 28, 2016, 08.55 AM\n‘নমস্কারম আম্মা৷ শ্রীসন্থ প্লিজ ভোট ফর বিজেপি৷ ’\nনিজেকে মুখ্যমন্ত্রী পদপ্রার্থী বলে মত ভিএসের, বিতর্ক\nApr 25, 2016, 12.00 PM\nকাছাখুলে আক্রমণে যেতে গিয়ে গোল খেয়ে বসলেন সিপিএমের প্রতিষ্ঠাতা সদস্য৷ যার জেরে এই ৯৩ বছর বয়সে ত্রুটি সংশোধন করতে হল তাঁকে৷ নিজে তো অস্বস্তিতে পড়লেনই, দলকেও বিড়ম্বনায় ফেললেন৷\nপছন্দের মহিলা কো-পাইলট চাই, দাঁড়িয়ে থাকল বিমান\nApr 08, 2016, 01.12 PM\n১১০ জন যাত্রী বিমানের ভিতরে অপেক্ষায়৷ পাঁচ-দশ মিনিট নয়, ঝাড়া প্রায় আড়াই ঘণ্টা বসেই রইলেন তাঁরা৷ কারণ, বিমানের পাইলট পছন্দের মহিলা কো-পাইলট ছাড়া উড়ে যেতে নারাজ৷\nসরকার গড়তেও কংগ্রেসকে সঙ্গী চাইছেন সূর্যকান্ত\nMar 27, 2016, 09.52 AM\nরাজ্যে পালাবদল হলে সরকার গড়তেও কংগ্রেসের সঙ্গে জোট বাঁধার বার্তা দিলেন সূর্যকান্ত মিশ্র৷\nহাসতে চাইলে পড়ুন, বৃহত্ মালয়ালি কিষ্কিন্ধ্যা কাণ্ড\nFeb 17, 2016, 05.06 PM\nবাঁদর না বিক্ষোভকারী? কার 'বাঁদরামি' আগে সামলানো হবে, সেই দোটানায় মঙ্গলবার দিনভর উত্তাল থাকল তিরুবনন্তপুরম। বিক্ষোভকারীকে বাগে আনতে গেলে বাঁদর পালিয়ে যায়, আবার বাঁদরকে সামলাতে গেলে বিক্ষোভকারীর সঙ্গে টেকা দায় হয়।\nগানেই জবাব গুলাম আলির\nJan 16, 2016, 11.46 AM\nশিবসেনার হুমকি গত অক্টোবরে মহারাষ্ট্রে তাঁর কন্ঠরোধ করেছিল৷ গত মঙ্গলবার কলকাতায় সফল অনুষ্ঠান সেরে তাই জানিয়েছিলেন, সেই দুঃখ ঘুচে গেল৷ শুক্রবার সন্ধেবেলা ফের পুনরাবৃত্তি হল সেই সম্প্রীতির৷ পাকিস্তানের ‘গজল সম্রাট’ গুলাম আলিকে সাদরে বরণ করে নিলেন কেরালার সঙ্গীতপ্রিয় মানুষ৷


দীনবন্ধু মহাবিদ্যালয় - উইকিপিডিয়া\nদীনবন্ধু মহাবিদ্যালয় ভারতের পশ্চিমবঙ্গ রাজ্যের বনগাঁ শহরে অবস্থিত একটি উচ্চ শিক্ষা প্রতিষ্ঠান। এই কলেজটি ১৯৪৭ সালে প্রতিষ্ঠিত হয় সাহিত্যিক দীনবন্ধু মিত্রের স্মৃতিতে। কলেজটিতে বিজ্ঞান, কলা, বাণিজ্য বিষয়ে পঠন দান করা হয়। এই কলেজটি পশ্চিমবঙ্গ রাষ্ট্রীয় বিশ্ববিদ্যালয় এর অন্তর্গত এবং বিশ্ববিদ্যালয় মঞ্জুরী কমিশন দ্বারা স্বীকৃত (পূর্বে কলকাতা বিশ্ববিদ্যালয় থেকে অনুমোদিত ছিল)।\n৩ পঠন-পাঠনের বিষয়\n১৯৪৭ সালে কলেজটি প্রতিষ্ঠিত হয়েছিল। বনগাঁ হাই স্কুল তার জন্মস্থান হিসেবে কাজ করেছিল। কলেজটির নাম দীনাবন্ধু মিত্রের নামকরণ করা হয়। তিনি একজন বাঙালি নাট্যকার, যিনি প্রাথমিকভাবে তার লেখা নীল দর্পন নাটকের জন্য পরিচিত, যা নীল কৃষকদের দুর্দশার বিষয়ে লেখা। এই কলেজটি বনগাঁ ও এর গ্রামীণ এলাকাগুলির মধ্যবিত্ত ও নিম্ন-মধ্যবিত্ত শ্রেণির ছাত্র-ছাত্রীদের মানসম্মত উচ্চশিক্ষা প্রদানের জন্য প্রতিষ্ঠিত হয়েছিল, কারণ ওই সময়ে এই এলাকায় কোনও কলেজ ছিল না।\nসেন্ট্রাল লাইব্রেরী কলেজের শিক্ষা প্রক্রিয়ার একটি গুরুত্বপূর্ণ ভূমিকা পালন করে। ১,৬৮০ বর্গফুট আয়তনের আলো সজ্জিত গ্রন্থাগারে আরামদায়ক ১০০ টি বসার আসন রয়েছে। বর্তমানে গ্রন্থাগারে প্রায় ১৭,০০০ টি বই রয়েছে এবং ২ টি দৈনিক পত্রিকা ও ম্যগাজিনের ব্যবস্থা রয়েছে। ই-বই এবং ই-জার্নাল গ্রন্থাগারে ইনফ্ল্যাবনেট.এসি.ইন-এর মাধ্যমে পাওয়া যায়। গ্রন্থাগারে ইনফ্ল্যাবনেট (এন-লিস্ট) সুবিধায় রয়েছে ৯৭,০০০+ টি ই-বই এবং ৬,০০০+ টি সম্পূর্ণ পাঠ্য ই-জার্নাল এবং এই সংখ্যা নিয়মিত বাড়ছে।\nগ্রন্থাগারে শারীরিকভাবে অক্ষম/ভিন্নভাবে আবদ্ধ ছাত্র-ছাত্রীদের জন্য ব্রেইল বইয়ের সুবিধা বজায় রাখে। এখনে ইন্টারনেট ব্রাউজিং সুবিধাগুলি পাওয়া যায়, তবে সার্ফিংয়ের জন্য কেবলমাত্র শিক্ষামূলক সাইটগুলির অনুমতি দেওয়া হয়। ফটোকপি এবং মুদ্রণ সুবিধাগুলিতে কপিরাইট বিধিমালাগুলি মেনে চলে গ্রন্থাগারটি। গ্রন্থাগার ইন্টারনেট সংযোগের সাথে ল্যান-সংযুক্ত কম্পিউটারের সাথে সজ্জিত। পাঠাগার নতুন আগমনের প্রদর্শনী, সংবাদপত্রের ক্লিপিং, ঘোষণার পোস্টার ইত্যাদির মাধ্যমে পাঠকদের কাছে বর্তমান সচেতনতা পরিষেবা সরবরাহ করে। নজরদারি ব্যবস্থাটি পড়ার ঘরে স্থাপিত সিসিটিভির মাধ্যমে করা হয়।\nরবিবার এবং কলেজ বিজ্ঞপ্তির ছুটির দিন ছাড়া সমস্ত কর্মদিবসে গ্রন্থাগার খোলা থাকে। সোমবার থেকে শুক্রবার সকাল ১০:৩০ থেকে ৪:৩৫ টা পর্যন্ত এবং শনিবার সকাল ১০:৩০ থেকে ২:৩০ টা পর্যন্ত গ্রন্থাগার খোলা থাকে।\n↑ Down Memory Lane : Some of our Earliest Affiliated Colleges - 50 Years Ago ওয়েব্যাক মেশিনে আর্কাইভকৃত ১০ জুলাই ২০১৪ তারিখে caluniv.ac.in. Retrieved 10 November 2012\n↑ ক খ Dinabandhu Mahavidyalay History ওয়েব্যাক মেশিনে আর্কাইভকৃত ১৪ আগস্ট ২০১৫ তারিখে dinabandhumahavidyalaya.org Retrieved 15 July 2012\n↑ "Affiliated College of West Bengal State University"। ২০১২-১০-২৯ তারিখে মূল থেকে আর্কাইভ করা। wbsubcollegeinfo.org. Retrieved 10 November 2012\n↑ List of Colleges-> West Bengal ওয়েব্যাক মেশিনে আর্কাইভকৃত ২৭ ডিসেম্বর ২০১২ তারিখে oldwebsite.ugc.ac.in. Official Website of University Grant Commission. Retrieved 27 July 2012\n'https://bn.wikipedia.org/w/index.php?title=দীনবন্ধু_মহাবিদ্যালয়&oldid=5264112' থেকে আনীত\n১৮:১০, ১৮ জুলাই ২০২১ তারিখে সর্বশেষ সম্পাদিত\nএ পৃষ্ঠায় শেষ পরিবর্তন হয়েছিল ১৮:১০টার সময়, ১৮ জুলাই ২০২১ তারিখে।


শুক্রবার, ২৪ মে ২০১৯ ০৭:১৯:১৬ অপরাহ্ন\nমঙ্গলবার, ১১ সেপ্টেম্বর, ২০১৮, ০২:২২:১০\nআজ মঙ্গলবার জাতীয় প্রেসক্লাবে আয়োজিত এক সংবাদ সম্মেলনে সংবিধান প্রণেতা ড. কামাল হোসেন বলেন, যে কোন ঐক্যই হোক না কেন, জামায়াত থাকলে সেখানে আমরা নেই। বিএনপি জামায়াতকে ছাড়া জোট করবে না, আপনারা জামায়াতের সঙ্গে সেই জোটে থাকবেন কিনা? -সাংবাদিকদের এমন প্রশ্নের জবাবে তিনি বলেন, অন্য কেউ গেলে যেতে পারে, আমার দল যাবে না।\nএছাড়া কারাগারে আদালত বসিয়ে খালেদা জিয়ার বিচার সংবিধানসম্মত নয় বলে মন্তব্য করেছেন গণফোরাম সভাপতি ড. কামাল হোসেন। জামায়াত নিয়ে তিনি আরো বলেন, সারাজীবন জামায়াতের বিরোধীতা করে এসেছি, এখন কেন তাদের সমর্থন করব?\nএছাড়া আমি যতদূর জানি তারা নিবন্ধিত কোন রাজনৈতিক দলও নয়। তাদের নিবন্ধন বাতিল করা হয়েছে।\n২২ সেপ্টেম্বর সোহরাওয়ার্দী উদ্দ্যানে সমাবেশ করতে চেয়ে অনুমতি না পাওয়ার অভিযোগ করেন তিনি। এব্যপারে তিনি বলেন, এটি কোনো জমিদারিপ্রথা না। সরকার জমিদারিপ্রথা চালু করেছে। সুধুমাত্র সরকারি দলই সমাবেশ করতে পারবে।


নিকাবনামা – Women Chapter\nফিচারড নিউজ শরিয়া ও নারী\nফেব্রুয়ারি ১, ২০১৬, ৩:২৭ অপরাহ্ণ\nজিন্নাহর আমলে পাকিস্তান\nহাসান মাহমুদ: ইসলাম এক, আল্লাহ এক, কোরান এক, রসুল এক। কিন্তু বিশেষজ্ঞরা অন্তত: ৩ রকমের নারী-পোশাককে দাবী করেছেন ইসলামী বলে।\n(ক) শুধু চোখ খোলা রেখে সারা শরীর আবৃত, (খ) চেহারা ও হাতের কব্জি পর্য্যন্ত খোলা রেখে সারা শরীর আবৃত ও (গ) সংযত পোশাক, শুধু নামাজ-আজান ইত্যাদি ও গুরুজনের সামনে মাথায় কাপড় দেয়া। এটা ভারতবর্ষের ইসলাম প্রচারকেরা প্রতিষ্ঠা করেছেন যা আমরা নানী-দাদী সহ আবহমান বাংলায় ও ভারতবর্ষে দেখেছি।\n1. কোরানে এ ব্যাপারে আয়াত আছে নুর ৩০, ৩১, ৬০ ও আহযাব ৫৩ ও ৫৯। সবার কাছেই কোরান আছে বলে উদ্ধৃতি দিচ্ছি না, লম্বা হয়ে যাবে তাই। আয়াত গুলোতে পোশাকের সাথে জড়িত শব্দদুটো হলো “বাইরের ঢিলেঢালা পোশাক” ও “মাথা ঢাকবার স্কার্ফ”। হিজাব অর্থাৎ “আড়াল” শব্দটা ব্যবহার হয়েছে পোশাক নিয়ে নয়, “আড়াল” থেকে কথা বলা ইত্যাদির ওপরে (নবী-পত্নীদের সাথে ইত্যাদির)। নিকাব-বিরোধী বিশেষজ্ঞরা এই দুই ধরনের আয়াতকে আলাদা রেখে ব্যাখ্যা করেছেন, আর নিকাব-পন্থী বিশেষজ্ঞরা সবগুলো আয়াতকে একত্রিত করে ব্যাখ্যা করেছেন।\nবলাই বাহুল্য, এই দু’ভাবেই আয়াতগুলোর পরস্পর-বিরোধী ব্যাখ্যা করা সম্ভব কিন্তু একই বিষয়ে দুই পরস্পর-বিরোধী সিদ্ধান্তের প্রভাব সমাজের জন্য বিপজ্জনক।\n2. এবারে হাদিস। বায়হাকী-কানজুল উম্মাল, দারিমী, বাদিউস সানাই থেকে শুরু করে মানহুল জালীল, আল-ফিকহুল ইসলামী ওয়া আদিল্লাতুহু, মাকতাবাতুল হক্কানিয়্যাহ, লামিউদ দারারী, যাদুল মাআদ, ইবনে হিব্বান, উমদাতুল কারী, শরহুল বুখারী, মাকতাবায়ে তাওফীকিয়া, আবু আওয়ানা, হাশীয়া লামিউদ দারারী, মাবসুতে সরখসী ইত্যাদি অসংখ্য বই আছে, অনেকের কাছে সেগুলো কোরানের সমান মুখে যা-ই বলুন না কেন। “অমুকে বলিয়াছেন”, ব্যাস– ওটাই অভ্রান্ত তাঁদের কাছে। আমরা সহি বুখারী-মুসলিম-আবু দাউদ থেকে কিছু হাদিস দেখব।\n(ক) ফেস-মাস্ক-এর সমর্থনে-\n*** পোশাকের আয়াত নাজিল হলে নারীরা তাদের চেহারা ঢাকা শুরু করল; তারা নবীজী’র সামনে চেহারা ঢাকত না, অন্যান্যদের সামনে ঢাকত – বুখারী ৫-৩২ ও ৬-২৮২।\n(খ) ফেস-মাস্ক-এর বিপক্ষে:-\n*** পুরুষের প্রতি কোরানের “দৃষ্টি নীচে কর” (নুর ৩০) প্রমাণ করে ফেস-মাস্ক নারীর পোশাক নয়।\n*** পোশাকের আয়াত নাজিল হলে নারীরা জানালার পর্দা কেটে মাথা-ঢাকার স্কার্ফ তৈরী করল – আবু দাউদ ৪০৮৯।\n*** এক সুন্দরী নারীর সৌন্দর্য্যে “আকৃষ্ট হইয়া” সাহাবী আল ফাদেল তার দিকে তাকিয়ে থাকলে নবীজী ফাদেলের চিবুক ধরে মুখ অন্যদিকে ঘুরিয়ে দিলেন, নারীকে মুখ ঢাকতে বললেন না – বুখারী ৮-২৪৭.\n*** নবীজী বললেন মেয়েরা বড় হলে চেহারা ও হাত ছাড়া আর কিছু দেখানো উচিত নয় – আবু দাউদ ৪০৯২। এটা সুরা নুর আয়াত ৩১-এর সাথে যায়, নারীরা যেন সৌন্দর্য্য প্রকাশ না করে, “যা সাধারণত: প্রকাশমান তাহা ব্যতীত”।\n*** জাবির বিন আব্দুল্লাহ – নবীজী বলেছেন কোন পুরুষ যদি কোন নারীকে বিয়ে করতে চায় তবে সে সেই নারীর সেটা দেখতে পারে যা তাকে বিয়ে করতে উদ্বুদ্ধ করেছে। “আমি এক নারীকে বিয়ে করতে চাইলাম। আমি গোপনে তাকে দেখলাম…” ইত্যাদি – আবু দাউদ ২০৭৭।\n*** হজ্ব ও ওমরাতে নারীর চেহারা খোলা থাকলে অন্যত্র থাকবে না কেন।\n(গ) আরেকটা তত্ত্ব দেন অনেকে – তা হলো নিকাব শুধু নবীজীর স্ত্রীদের জন্য, এটা আহযাব ৫৩ ও হাদিস দ্বারা সমর্থিত।\n***সাফিয়ার সাথে নবীজীর সাথে এক ভ্রমণে সাহাবী বলছেন যদি নবীজী সফিয়াকে নিকাব পড়ান তাহলেই বোঝা যাবে সাফিয়া তাঁর বিয়ে করা স্ত্রী, নাহলে নয় – বুখারী ৭-২২, মুসলিম ৮-৩৩২৮।\n*** হজরত ওমর (রা) বলেছেন – আল্লাহ ৩টি আয়াত নাজিল করেছেন তাঁর প্রার্থনার ভিত্তিতে – তার একটা হল পোশাকের বিষয়ে – সহি মুসলিম বুক ০৩১-৫৯০৩। কি ছিল তাঁর প্রার্থনা?\n*** হজরত ওমর (রা) রসুলকে (স) বলিলেন ভালোমন্দ সব ধরণের লোক তাঁহার বাড়ীতে আসে, তাই নবী-পত্নীদের উচিত (আড়াল বা নিকাব- দুই অর্থেই ধরা যেতে পারে) ব্যবহার করা। তখন আল্লাহ এইসব আয়াত নাজিল করিলেন – বুখারী ১-১৪৮, ৬-১০ ও ৩১৩, ৮-২৫৭ ও মুসলিম ২৬-৫৩৯৭।\n*** নবীজীর সময় অনেক যুদ্ধে নারীদের প্রত্যক্ষ ও সক্রিয় অংশগ্রহণ, নবীজীর অনেক পরে জামাল যুদ্ধে বিবি আয়েশার (রা) সেনাপতিত্ব ইত্যাদি প্রমাণ করে নারীরা কখনোই ফেস-মাস্ক পরেন নি ও গৃহবন্দী ছিলেন না।\nফেস-মাস্কের পক্ষের আলেম দেশে অনেক যাঁদের আমরা হামেশাই শুনছি। এবারে দেখা যাক বিপক্ষের বিশেষজ্ঞদের।\n*** মধ্যপ্রাচ্য, ইরান, মালয়েশিয়া, ইন্দোনেশিয়াসহ প্রায় সব মুসলিম সংখ্যাগরিষ্ঠ দেশের ইমামেরা নারীর ওপরে ফেস-মাস্ক চাপিয়ে দেননি। তাঁরাও তো ইমাম, তাঁরা কেন দেননি সেটা আমাদের নিকাব-পন্থীদের উচিত তাঁদের জিজ্ঞাসা করে খুঁজে বের করা।\n(১) “এটা কি? খুলে ফেল, খুলে ফেল এখনি !! ইসলামের সাথে এর কোনো সম্পর্ক নেই- এটা সামাজিক প্রথা মাত্র” – বালিকা বিদ্যালয় পরিদর্শনকালে এক ছাত্রীকে ফেস-মাস্ক পরা দেখে বকা দিয়েছিলেন মিসরের প্রাক্তন গ্র্যান্ড মুফতি ও আল আজহার বিশ্ব-বিদ্যালয়ের প্রাক্তন গ্র্যান্ড ইমাম ড: তানতাওয়াঈ।\n(২) পাকিস্তানের সর্বোচ্চ ইসলামী সংগঠন কাউন্সিল অফ ইসলামিক আইডিওলজি। Source: Tribune\n(৩) আরবের সর্বোচ্চ সুরা কাউন্সিলে ১৫০ জন সদস্যের মধ্যে নারী ৩০ জন, টিভি’র খবরে দেখা গেছে তাঁদের প্রায় কেউই চেহারা ঢাকেননি। Source: Islamic Pluralism\n(৪) সৌদি আরবের কমিশন ফর দি প্রমোশন অফ ভার্চু (হাইয়া অর্থাৎ শারিয়া-পুলিশ) বিভাগের প্রাক্তন প্রধান আহমেদ বিন কাসিম আল ঘামিদী| Link HERE\n(৫) ড: জাকির নায়েক- Link HERE\n(৬) ইউরোপের সবচেয়ে প্রভাবশালী মুসলিম নেতা, মিসরের হাসান আল বান্নার নাতি ড: তারিক রামাদান। Link HERE\n(৭) আইন শামস বিশ্ববিদ্যালয়ের ভাইস চ্যান্সেলর ডীন ড: আতিফ আল আওয়ামী – Link HERE\n(৮) শেখ আহমদ কুট্টি, সিনিয়র শিক্ষক ও ইসলামী বিশেষজ্ঞ। Link HERE\n(9) কাতার-এর রাজকন্যার ছবি দেয়া হল।\n(4) এ তো গেল দলিলের কচকচি। বাস্তবে ফেস-মাস্ক নারীর মুখের সামনে অনেক গুরুত্বপূর্ণ পেশার কপাট বন্ধ করে দেয় যেমন রাষ্ট্রপ্রধান, সামরিক উচ্চপদ, এরোপ্লেন চালানো, ডাক্তার, সার্জন, ইঞ্জিনিয়ার, আইনজীবী, ইত্যাদি। সার্ফিং, পর্বতারোহন ইত্যাদি অনেক খেলাধুলা ও হবি-ও বন্ধ করে। নারীর কি ওসব পেশা বা স্পোর্টস-এর ইচ্ছে করে না? নিশ্চয়ই করে। নারীর কি ওসব পেশা বা স্পোর্টস -এর অধিকার নেই? অবশ্যই আছে। যেখানে এ বিষয়ে ইমামদের মধ্যেই প্রচণ্ড মতভেদ আছে সেখানে তাঁদের ওপরে ফেস-মাস্কের ডান্ডাবাজী তাঁরা মানবেন কেন? দেশ-জাতির অগ্রগতিতে নারী-পুরুষ একত্রে কাজ করা অপরিহার্য্য।।\n(5) মুসলিম দেশ সহ অনেক দেশে/শহরে/অঞ্চলে আইন বানিয়ে ফেস-মাস্ক নিষিদ্ধ করা হয়েছে, কেউ এ তালিকা আপডেট করলে খুশী হব।\n(১). পুরো ফ্রান্স, বেলজিয়াম ও আফ্রিকার মুসলিম প্রধান দেশ চাদ রিপাবলিক-এ ফেস্ক-মাস্ক বেআইনী।\n(২) ২০০৪ সালের নভেম্বরে পেশোয়ার হাই কোর্টের প্রধান বিচারক তারিক পারভেজ খান বিধান জারী করেন নারী-আইনজীবীরা ফেস-মাস্ক পরে আসতে পাবেন না কারণ তাতে তাঁকে চেনা যায় না।\n(৩) এইসব দেশের কিছু শহরে/প্রদেশে ফেস্ক-মাস্ক বেআইনী – (ক) ইতালীর নোভারা ও ভারালো সেশিয়া শহর, (খ) চায়না’র উরুমকি শহর, (গ) স্পেনের বার্সিলোনা, রিউস ও ক্যাটালোনিয়া’র কয়েকটি শহর, (ঘ) সুইজারল্যান্ডের তিসিন’র ক্যান্টন শহর, (ঙ) রাশিয়ার স্যাভর্পুল শহরের সরকারী স্কুলে, (চ) হজ্ব ও ওমরার সময় সৌদি আরবে, (ছ) কায়রো বিশ্ব বিদ্যালয়ের শিক্ষিকাদের জন্য ফেস-মাস্ক নিষিদ্ধ করা হয়েছে।\n***ক্যানাডার ক্ষমতাসীন কনজারভেটিভ দল আইন করেছিল কারো ইমিগ্রেশন গৃহীত হলে জাতীয়তার শপথ গ্রহণ অনুষ্ঠানে নিকাব অবৈধ। এক পাকিস্তানী নিকাবধারীনি আদালতে মামলা ঠুকে দিয়েছিল, রায়ে সরকার পরাস্ত হয়েছে- শুধু শপথ গ্রহণ অনুষ্ঠানেই নয়, নিকাবধারীনিরা নির্বাচনে ভোটও দিতে পারবে। সরকার নাকি আপিল করবে, আদালতে নাস্তা নাবুদ হলেও জরীপে ৮২% জনতা ফেস্ক-মাস্কের বিপক্ষে মত দিয়েছে।\n(6) ফেস-মাস্কের উদ্দেশ্য হলো নারী-পুরুষের অবাধ মেলামেশা বন্ধ করে যৌন উশৃঙ্খলতা বন্ধ করা। উদ্দেশ্যটা ভালো কারণ সারা দুনিয়াতেই যৌন উশৃঙ্খলতা ভয়াবহভাবে বেড়ে গেছে। কিভাবে তা বন্ধ করা বা কমানো যায় তা নিয়ে সমাজ-বিশেষজ্ঞরা মাথা ঘামাচ্ছেন, উপায় এখনো বের করতে পারেন নি। এখন অবাধ যৌনাচারে দুনিয়া সয়লাব। ফেস-মাস্ক বা স্কুল-কলেজ বা কর্মক্ষেত্রে নারী-পুরুষের বিভক্তিই কি এর সমাধান? বাস্তব কি বলে? নারী-পুরুষের বিভক্তির কেন্দ্রভূমি সৌদি আরবের টিভিতে প্রচারিত এক সমীক্ষায় দেখা গেছে, ২৩% সৌদিরা শিশুকালে আত্মীয়, ভাই, শিক্ষক দ্বারা ধর্ষিত/ধর্ষিতা, রিয়াদ শহরে ৪৬% তরুণ তরুণী সমকামী। অনেক খুঁজেও এ ব্যাপারে সৌদি সরকারের কোনো প্রতিবাদ আমি পাইনি।\nআমরা ওদের চেয়ে লক্ষগুণ ভালো আছি। বরং সৌদি শারিয়া আইন এ ব্যাপারে ভয়াবহ জঘন্য। টিভি-তে ইসলাম প্রচারকারী ইমাম তার ৫ বছরের কন্যাকে ধর্ষণ করে করে মেরেই ফেলেছে, ধরা পড়ে তা স্বীকারও করেছে। কিন্তু শারিয়া কোর্ট তাকে ছেড়ে দিয়েছে কিছুদিন জেল দিয়ে আর পঞ্চাশ হাজার ডলার ফাইন করে, যে ডলার সে দেবে নিহতের মা অর্থাৎ তার স্ত্রীকে। এই হলো ইসলামের নামে শারিয়া আইনের তামাশা। Video HERE\n(7) যৌবন এক পরাক্রান্ত শক্তি। ধর্মীয় মূল্যবোধ, সামাজিক সংস্কৃতি ইত্যাদি দিয়ে এ দানবকে এতদিন মোটামুটি বশে রেখেছিল দুনিয়ার মানুষ। কিন্তু এখন মহাপরাক্রান্ত প্রযুক্তি এসে ঐসব ধর্মীয় মূল্যবোধ, সামাজিক সংস্কৃতিকে ভেঙ্গে চুরে ধুলায় মিশিয়ে দিয়েছে। এখন বাংলাদেশের টাঙ্গাইলে ছেলে আর আফ্রিকার ট্যাংগানিকা’য় মেয়ে, অথবা ঢাকায় মেয়ে আর আমেরিকার ডাকার-এ ছেলে দুজন বেডরুমে ঢুকে দরজা লক করে স্কাইপ ক্যামেরা চালিয়ে দিলেই হলো। মুখ ঢেকে, নারী-পুরুষের দুরত্ব বাড়িয়ে বা ফেসবুকে ওয়াজ মহফিলে লক্ষ হুংকার দিয়ে এটা ঠেকানো তো দুরের কথা কমানোও যাবে না, অন্য পথ ধরতে হবে। সেটা সমাজগুরু আর ধর্মগুরুদের দায়িত্ব।\n(8) কাল তামামী – ইচ্ছেমত ধর্ম পালন করার অধিকার সবার আছে এটা খোঁড়া যুক্তি। কোনো হিন্দু যদি সতীদাহ করার উদ্যোগ নেয় কারণ ওটা ওদের ধর্মে আছে, তবে এই আপনিই তাকে বাধা দেবেন। কেন দেবেন? কারণ ধর্মীয় সংস্কৃতির বাহানায় কারো ওপর অত্যাচার করা যায় না, কারো অধিকার ক্ষুন্ন করা যায় না। সেজন্যই অনার কিলিং, নারীর মুসলমানীর মত ভয়ংকর প্রথাও চলতে পারে না তা যতই এর পেছনে ধর্ম বা সংস্কৃতির সমর্থন থাকুক। তাঁদের আরেক যুক্ত হল পোশাক নির্ধারণ করা নারীর অধিকার। এই কথাটায় যুক্তি আছে। বছর বারো আগেও আমিও এ দাবী করতাম -নিকাব নারীর অধিকার। কিন্তু এখন অন্য চিন্তা করতে হচ্ছে কারণ কোনো অধিকারই শর্তহীন নয়, একজনের অধিকারের সীমা অন্যের অধিকার ক্ষুন্ন না করা পর্য্যন্ত। ‘ফলেন পরিচিয়তে’, অর্থাৎ গাছের পরিচয় তার ফলে। নিকাব ধীরে ধীরে হয়ে উঠেছে ক্রিমিন্যালদের রক্ষাকবচ।\n(১) Daily Sangram – 15 July 2015 শাদ-এর রাজধানী দেজামেনার এক মার্কেটে (বোরকা পরিহিত) নারীর ছদ্মবেশে আত্মঘাতী বোমা হামলায় ইসলামপন্থী সশস্ত্র সংগঠন বোকো হারামের এক সদস্য ১৫ জনকে নিহত ও ৮০ জনকে আহত করে। কাউকে বোরকা পরিহিত অবস্থায় দেখলেই গ্রেফতার করা হবে বলে ঘোষণা দিয়েছে পুলিশ।\n(২) ইসলামী বিশ্ববিদ্যালয়ে ভিডিও ফুটেজ দেখে চোর আটক করা হয়েছে, নিকাব থাকলে সে আটক হত না।\n(৩) সংগ্রাম ডেস্ক: ০৩ অক্টোবর ২০১৫ – সাম্প্রদায়িক সংঘাত সৃষ্টির উদ্দেশ্যে ভারতের আজমগড়ে ফেস-মাস্ক পরে মন্দিরে গরুর গোশ্ত ছুঁড়ে পালানোর সময় ধরা পড়েছে রাষ্ট্রীয় স্বয়ংসেবক সংঘের (আরএসএস) কর্মী- Source\n(৪) জুলাই ২১, ২০০৫-লণ্ডন বম্বিং-এর নিকাবী বোমাবাজ পালিয়ে গেছে। (৫) নিকাবী ডাকাতরা লণ্ডনের ডিপার্টমেন্টাল ষ্টোর সেলফ্রিজ-এ ডাকাতি করে পালিয়ে গেছে জুন ২০১৩ সালে।\n(৬) ইংল্যান্ডে পুরুষ খুনীরা নিকাবী-নারীর ছদ্মবেশে ফ্লোরেন্স ডিক্সি নামের এক মহিলাকে হত্যার চেষ্টা করে।\n(৭) ইংল্যাণ্ডে নারী-পুলিশ শ্যারন বেশেনিভিস্কি’র হত্যাকারী মুস্তাফ জুমা নিকাব পরে পালিয়ে গেছে মনে করা হয়।\n(৮) পাকিস্তানের রেড-মস্ক-এর কুখ্যাত মোল্লা ফয়জুল্লা শারিয়া প্রতিষ্ঠার দাবীতে তার বাহিনী নিয়ে মহা তুলকালাম করেছিল, আত্মঘাতী বোমা দিয়ে সরকার উচ্ছেদের ঘোষণা দিয়েছিল -সেনাবাহিনীর গুঁতো খেয়ে সে নিকাব-বুরখা পরে পালাবার সময় ধরা পরে।\nক্রিমিন্যালদের রক্ষাকবচ সব হিসেবেই ধ্বংস করা দরকার। এর পরেই কথা আসে, ইসলামে এক সময়ের হালাল কি অন্য সময় হারাম হতে পারে? জামাতের নারী-নেত্রীত্ব মেনে নেয়া চরম ঠকবাজী, ওটা বাদ। কিন্তু “পরিস্থিতির পরিবর্তনে” নবীজীর সময়েই কোরান ও নবীজীর নির্দেশ বদলের অনেক উদাহরণ দেয়া আছে আমার বই “শারিয়া কি বলে, আমরা কি করি”-তে। আমার কথা বাদ দিয়ে দেখে নিন পৃথিবীর অন্যতম শ্রেষ্ঠ শারিয়া-সমর্থক বিশেষজ্ঞ ড: হাশিম কামালী’র “প্রিন্সিপল্স অফ ইসলামিক জুরিস্প্রুডেন্স”, অনেক উদাহরণ পেয়ে যাবেন। মুখে যতই বলা হোক, ‘ফলেন পরিচিয়তে’, অর্থাৎ গাছের পরিচয় তার ফলে। আজ আপনি যদি রাষ্ট্র প্রধান হন, ফিরিয়ে আনবেন বন্দিনী ধর্ষণ? অমুসলিমদের ওপরে জিজিয়া ট্যাক্স? চালু করবেন দাসপ্রথা যেখানে হাট-বাজারে আলু-পটলের মত মানুষ বিক্রী হবে কেনা যাবে? করবেন না। কারণ পরিস্থিতি পালটে গেছে। নিকাব এখন অপরাধীকে রক্ষা করার হাতিয়ার। অপরাধ দমনের জন্য, মানব কল্যাণের জন্যই ওটা নিষিদ্ধ হওয়া উচিত। কথাটা মানতে বাধ্য হবেন যখন নিকাব-ধারীরা আপনারই দোকানে চুরি করবে, আপনারই বাড়িতে ডাকাতি করবে আপনারই প্রিয়জনকে হত্যা করবে। এটা ঠেকাতে চান না আপনারা?\nফেস-মাস্কের ইতিহাস- প্রাচীন বেশ কিছু রাজ্যে ওটা ছিল সম্ভ্রান্ত নারীর পোশাক – এমনকি অনেক রাজ্যে আইন করে সাধারণ নারীর ফেস-মাস্ক পরা নিষিদ্ধ ছিল। অনেকে বলেন ওটা থেকেই মুসলিম সাম্রাজ্যে প্রথমে সম্ভ্রান্ত নারীর নিকাব পরা শুরু হয়, পরে তা সাধারন নারীদের মধ্যে ছড়িয়ে পড়ে। উপনিবেশ থেকে মুক্ত হবার পরে এবং আজকাল পশ্চিমা দেশে ইমিগ্রেশন নেবার পরে মুসলিম পরিচিতি’র একটা ঝোঁক দেখা দেয় অনেক মুসলিমের মধ্যে। নারীর ইচ্ছে হোক বা বাপ-ভাইদের চাপিয়ে দেয়া হোক, নিকাব সে ঝোঁক পূরণ করে।\nTags: আন্দোলনে নারী, উইমেন চ্যাপ্টার, নিকাবনামা, বোরখা, মুসলিম নারীর পোশাক, শরীয়া ও নারী, হাসান মাহমুদ, হিজাব\nআমরা যখন এগিয়ে চলেছি…….\nসাংবাদিকতায় ‘মাতৃত্ব’ যখন অপমানিত\nফেব্রুয়ারি ১, ২০১৬, ৮:৩২ অপরাহ্ণ at ৮:৩২ অপরাহ্ণ\nঅনেক বড় লেখা। তবে যদি গোছানো থাকত, তাহলে পড়তে সুবিধা হত। বিশাল আর্টিকে্লে পয়েন্টের অতিরিক্ত ব্যবহারে একটু গোলমেলে মনে হয়েছে লেখাটিকে।


অনলাইনে জিনিস কিনছেন? - EkhoniSomoy.com\nপ্রচ্ছদ/টেক/অনলাইনে জিনিস কিনছেন?\n৮৩ ১ minute read\nবাংলাদেশে গত ২৪ ঘণ্টায় করোনাভাইরাসে আক্রান্ত হয়ে মারা গেছেন ৩৭ জন। এনিয়ে মোট মারা গেলেন ১,৪২৫ জন। এছাড়া একই সময়ে আরও ৩,২৪০ জন করোনাভাইরাসে সংক্রমিত রোগী শনাক্ত হয়েছে। এ নিয়ে দেশে মোট শনাক্তের সংখ্যা দাঁড়াল ১,০৮,৭৭৫ জন।\nএমন অবস্থায় মানুষের স্বাভাবিক জীবনযাত্রায় ব্যাঘাত ঘটলেও, করোনার ভয়কে দূরে সরিয়ে বেঁচে থাকার লড়াইয়ে এগিয়ে চলেছে মানুষ। এসবের মাঝে নিজেদের আরও সুরক্ষিত রাখতে বেশিরভাগ মানুষই এখন বেছে নিচ্ছেন সমস্ত অনলাইন পদ্ধতিকে। শপিং, হাট-বাজার, ওষুধপত্র এবং প্রয়োজনীয় জিনিসগুলি অনেকেই অর্ডার করছেন অনলাইনে।\nতবে করোনাভাইরাসের সংক্রমণের ঝুঁকি আটকাতে অনলাইন অর্ডার গ্রহণ করার এবং প্যাকেট খোলার ক্ষেত্রে কিছু বাড়তি সর্তকতা অবলম্বন করতে হবে। মেনে চলতে হবে সঠিক স্বাস্থ্যবিধি।\nজেনে নিন, নিরাপদ থাকতে কী করবেন-\n– অনলাইন অর্ডারের ক্ষেত্রে চেষ্টা করুন পেমেন্টটাও অনলাইনেই করতে। ক্যাশ পেমেন্ট থেকে বিরত থাকুন। কারণ, টাকার মাধ্যমেও ভাইরাস ছড়ানোর সম্ভাবনা রয়েছে।\n– যদি অনলাইন পেমেন্টের কোনো সুবিধা না থাকে, তবে টাকা দেওয়া ও নেওয়ার আগে স্যানিটাইজার ব্যবহার করুন।\n– ফেরত নেওয়া টাকা ৪৮ ঘণ্টার বেশি সময় ধরে ঢাকনাযুক্ত পাত্রে রেখে দিন এবং সাবান পানি দিয়ে ধুয়ে কড়া রোদে শুকিয়ে নিন। এক্ষেত্রে চেষ্টা করুন যত টাকার জিনিস কিনেছেন ঠিক তত টাকাই দিতে, যাতে ফেরত নিতে না হয়।\n– বাড়ির গেটের বাইরে নির্দিষ্ট একটি জায়গা করুন, যেখানে ডেলিভারি বয় পার্সেলটি রেখে যেতে পারবেন। তবে এটি আপনার বাড়ির এমন একটি জায়গায় করুন যেখানে সহজে কেউ স্পর্শ করতে না পারে।\n– পার্সেলটি সঙ্গে সঙ্গে না খুলে, ৪৮-৭২ ঘণ্টার পর খোলার চেষ্টা করুন।\n– যদি কোনো গুরুত্বপূর্ণ জিনিস থেকে থাকে বা আপনি এটি খোলার জন্য অপেক্ষা করতে না পারেন, তবে প্যাকেটে ভালো করে স্যানিটাইজার স্প্রে করুন। স্প্রে করার পর দু’ঘণ্টা ছোঁবেন না। দু ঘণ্টার পর হাতে স্যানিটাইজার মেখে তারপর ভেতর থেকে পার্সেলটি বের করুন।\n– পার্সেলটি বাড়ির এমন জায়গায় রাখুন, যেন কোনও বাচ্চা এবং বয়স্করা স্পর্শ না করেন।\n– যদি সবজি অর্ডার করেন, তবে সবজিগুলি ভালো করে পানি দিয়ে ধুয়ে নেবেন। তারপর নিজের হাত ভালো করে সাবান দিয়ে ধোবেন।\n– পার্সেলে হাত দেওয়ার পরেই সঙ্গে সঙ্গে ভালো করে সাবান দিয়ে হাত ধুয়ে নেবেন। পার্সেলে হাত দেওয়ার পর সেই হাত না ধোওয়া পর্যন্ত কোনওভাবেই দেহের কোনো স্থানে বিশেষ করে চোখে, মুখে এবং নাকে স্পর্শ করবেন না।\nফিল্মফেয়ারের ৬৫তম আসর জুড়ে ‘গাল্লি বয়’\nপাবলিক টয়লেট স্থাপনকে অগ্রাধিকার দিন\nতাহসান ম্যারি মি: আরেফিন শুভ\nদ্বিতীয় মার্কিন যুদ্ধজাহাজে আগুন, ‘স্টপ ওয়ার্ক অর্ডার’ জারি\nসংবাদ পাঠিকা থেকে টেলিভিশন অভিনেত্রী\nগাইবান্ধায় ৪ চীনা নাগরিককে হোম কোয়ারেন্টাইন\nনতুন ২ করোনা ভাইরাস আক্রান্ত শনাক্ত: স্বাস্থ্যমন্ত্রী


মাহমুদউল্লাহর কাছ থেকে আমি এটাই আশা করি : রমিজ রাজা !! - Ekusher Bangladesh\nHome>Sports News>মাহমুদউল্লাহর কাছ থেকে আমি এটাই আশা করি : রমিজ রাজা !!\nতিন ম্যাচ টি-টোয়েন্টি সিরিজের প্রথম ম্যাচে আগামীকাল ২৪ জানুয়ারি মাঠে নামছে বাংলাদেশ ও পাকিস্তান। লাহোরের গাদ্দাফী স্টেডিয়ামে বাংলাদেশ সময় বিকাল ৩ টায় ম্যাচটি শুরু হবে।\nআর এই ম্যাচে মাঠে নামার আগে টাইগার অধিনায়ক মাহমুদউল্লাহ রিয়াদের প্রশংসা করেছেন পাকিস্তানের সাবেক ক্রিকেটার ও ধারাভাষ্যকার রমিজ রাজা। একজন লোয়ার অর্ডার ব্যাটসম্যান হিসাবে মাহমুদউল্লাহ ম্যাচের মোড় ঘুরিয়ে দিতে পারে বলেই জানান তিনি।\nএ প্রসঙ্গে তিনি বলেন, ‘মাহমুদউল্লাহর ফর্ম বাংলাদেশের জন্য খুবই গুরুত্বপূর্ণ। অধিনায়কত্ব ছাড়াও, একজন লোয়ার অর্ডার ব্যাটসম্যান হিসাবে সে ম্যাচের মোড় ঘুরিয়ে দিতে পারে। তার অভিজ্ঞতায় তাকে নাম কুড়াতে সাহায্য করেছে। নেতৃত্বের কারণে অনেকের ব্যক্তিগত পারফর্ম আরও ভালো হয় এবং আমি তার কাছ থেকে এটাই আশা করি।’\nফেসবুক যে স্ট্যাটাস দিয়ে নিজের বুকে'ই গু'লি চালালো এই পুলিশ !!\nসৌদি প্রবাসীদের জন্য বিমানবন্দরে নতুন নিয়ম - ভুল করলেই পাবেন শা’স্তি !!


করোনা ভাইরাস : বিশ্বজাহানের রব আমাদের ক্ষমা কর | দৈনিক মুক্তকন্ঠ\n০৮ এপ্রিল ২০২০। সময : ০১,০৫. PM\nকরোনা ভাইরাস : বিশ্বজাহানের রব আমাদের ক্ষমা কর।\nমোঃ ফেরদৌস আব্দুল্লাহ, হোমনা, কুমিল্লা\nচারদিকে যেন রাতের নিঃস্তব্ধতা।চেনা পরিবেশ অচেনা হয়ে গেছে।রাস্তার মোড়ে মোড়ে টহল পুলিশ।মাঝে মাঝে পুলিশের গাড়ি সতর্কবানী উচ্চারন করে এগিয়ে যাচ্ছে। ইউএনও(হোমনা) তাপ্তি চাকমা এবং এএসপি সার্কেল মোঃ ফজলুল করীম জনগনকে সচেতন করতে তৎপর। সাংবাদিক বন্ধুরাও নিরাপদ দূরত্ব বজায় রেখে খবরের পেছনে ছোটছেন।খেটে খাওয়া কিছু মানুষ জীবিকার সন্ধানে বের হতে চায়।পরিস্থিতি বিবেচনায় তারাও এখন সাবধান।ভয়াল থাবা নিয়ে অজানা এক শক্তি দাপিয়ে বেড়াচ্ছে পৃথিবী।ডিসেম্বর/১৯ এ চীনের উহানে আক্রমন করে দ্রুততার সাথে পৃথিবী ব্যাপী ছড়িয়ে পড়ে । এটি ্এখন বৈশ্বিক সমস্যা। পৃথিবী নামক গ্রহটি সর্বব্যাপী ঝুঁকিতে পড়ে আজ অবরুদ্ধ( লকডাউন)।\nকুমিল্লা থেকে ছোট ছেলেটি ফোন দিয়ে বলে ,আব্বু ,তোমার কলেজ তো বন্ধ, বাসায় এসে পড়।তাকে ভাইরাসের ভয়াবহতার কথা বলি, রাস্তায় পুলিশ-আর্মির কথা বলি, আমিও বাসায় আছি, তাকেও বাসায় থাকতে বলি। সে মনোক্ষুন্ন হয়।\nগ্রামের কম বয়সী একজন ব্যক্তি স্টোক করে ঢাকায় মারা গেছেন।বর্তমান অবস্থায় মৃত্যু কি জানি কোন কারনে হয়েছে, মানুষের মনে চিন্তা , পরিস্থিতির কারনে লাশ গ্রামে আনা হয়নি। মায়ের পক্ষে সন্তানের লাশও দেখা সম্ভব হয়নি।\n-রাত এগারটায় চারদিক থেকে আজানের শব্দ,ছোট বেলার কথা মনে পড়লো, ঝড় আসার পূর্ব মূহূর্তে প্রকৃতি হঠাৎ করে স্তব্ধ হয়ে যায়,বাতাস নাই, ডালপালা নড়ে না ,সামনে বড় কোন বিপদ উপস্থিত, এ সময় দেখেছি আজান দেয়া হতো।সারা দেশে রাতে আজানের ধ্বনি শুনে বুকে কাপন ধরে উঠে। এমনিই করোনার বিপদ চলছে ,আবার কোন বিপদ উপস্থিত হয় নাই তো ? কি হচ্ছে কিছুই বুঝতে পারছি না।\nপৃথিবী দৃশ্যমান কোন শক্তি অথবা সেনাবাহিনী অথবা সমরাস্ত্র দ্বারা আক্রান্ত নয়।\nকিছুদিন পূর্বেও ফিলিস্তিন, ইরাক, সিরিয়া,ইয়েমেন,আফগানিস্তান, কাশ্মির, আরাকান ও জিংজিয়ান- এ মানুষের উপর মানুষের ক্ষমতার চর্চা পৃথিবী প্রত্যক্ষ করেছে।শক্তির খেলায় লাখ লাখ মানুষ নিহত ও পঙ্গু হয়।লন্ড ভন্ড হয় বহু জনপদ।বাস্তচ্যুত হয় বহু আদম সন্তান। নিস্পাপ শিশু আইলানের শেষ শয্যা হয়েছে সমুদ্রের বেলাভ’মি।আরাকানের লাখ লাখ রোহিঙ্গাকে তাদের দেশ থেকে উচ্ছেদ করা হয়।হত্যা করা হয় পুরুষদের আর নির্যাতন করা হয় নারীদের।ঘটনার হোতাদের মদদ দেয়ার মানুষও পৃথিবীতে কম নয়। অসহায় মানুষের আর্তনাদে পৃথিবীর পরিবেশ হয়ে উঠেছিল ভারী। মধ্যপ্রাচ্যের অসহায় মানবতার প্রতিনিধি(একজন শিশু) বলেছিল, আমি আল্লাহকে সব বলে দেব।এ অবস্থায় আল্লাহ তার অসহায় বান্দাদের ছেড়ে যান না।আল্লাহ ও মজলুমের মধ্যে কোন অন্তরাল থাকে না।\nমাত্র কয়েকদিনের ব্যবধানে পৃথিবীর চিত্র পাল্টে গেছে।একটি অদৃশ্য শক্তি পৃথিবীর মোড় ঘুড়িয়ে দিয়েছে।এটি নিয়েই এখন মানুষের সকর চিন্তা কেন্দ্রভি’ত। মান্নাদে’র কন্ঠে বলতে হয়,তুমি কি আর আগের মতো আছো।আজকের পৃথিবী নিপীড়ক ও নির্যাতিত উভয় শ্রেনীই অজানা এক শক্তির দ্বারা বিপর্যস্ত। পৃথিবীর স্বাভাবিক কাজকর্ম বন্ধ হয়ে গেছে, সবাই অজানা শক্তি নির্মূলে পেরেশান।\nইন্দোনেশিয়ার তরুন ডাক্তার হাদি করোনায় আক্রান্ত রোগীর চিকিৎসা দিতে গিয়ে নিজেই আক্রান্ত হন।তিনি জানেন,তার সময় ফুরিয়ে এসেছে,শেষ বারের মতো আপনজনদের দেখতে বাড়ি আসেন,দাঁড়ান গেইটের কাছে।জানেন, ভিতরে ঢুকলে আত্মীয় পরিজনও আক্রান্ত হতে পারেন।সেখান থেকেই অপলক নয়নে অশ্রুভেজা চোখে স্ত্রী-সন্তানদের দিকে শেষ বারের মতো অসহায় দৃষ্টিতে তাকিয়ে থাকেন। সন্তানও পিতার কোলে আগের মতো ঝাঁপিয়ে পড়ে নাই।এ ভাবেই মানবতার বন্ধু ডাক্তার বাড়ি থেকে বিদায় হন।পিতা ও সন্তানদের মধ্যে বাঁধার এক প্রাচীর তৈরী করেছে অজানা শক্তি।\n-পৃথিবীর যোগাযোগ ব্যবস্থা বন্ধ করতে আমরা বাধ্য হয়েছি, অজানা শত্রু ঠেকাতেই এ ব্যবস্থা।\n-ইরাক যুদ্ধের পূর্বাহ্নে যারা দম্ভ দেখিয়ে বলতো ,তুমি আমার পক্ষে থাক, নচেত ধরে নেব তুমি আমার শত্রুর পক্ষে।তারাও আজ অজানা শত্রুর আক্রমনে দিশেহারা।\n– মরছে মানুষ,কাছে যেতে পারছে না স্বজন।মৃত্যুর পর যন্ত্রের সাহায্যে লাশ উত্তোলন করে গর্তে চাপা দেয়া হয় অথবা পুড়িয়ে ফেলা হয়। ইউরোপের দেশ ইউক্রেন তাদের দেশে ভাইরাস আক্রমনের প্রাথমিক অবস্থায়ই হাজার হাজার গর্ত অগ্রিম করে রেখেছে লাশ চাপা দেয়ার জন্য। এক সময় যা অচিন্তনীয় ছিল , বর্তমানে তা বাস্তবতা।\n– উন্নত দেশ ইটালী ,স্পেন, জার্মানী, ফ্রান্স, যুক্তরাষ্ট্র ও যুক্তরাজ্য। অতি উন্নত তাদের টেকনোলজি,চিকিৎসা সেবা ও ব্যবস্থাপনা। তাদের চেষ্টাও অনেক ক্ষেত্রে ব্যর্থ।চলছে লাশের মিছিল।ইটালীর প্রধানমন্ত্রীর অসহায় আত্মসমর্পন-করোনার উপর আমরা নিয়ন্ত্রন হারিয়ে ফেলেছি।পরক্ষনেই উপলব্ধি , এখন সবই উপর ওয়ালার হাতে।\n-অর্থনৈতিক ভাবে পঙ্গু হচ্ছে ব্যক্তি, সমাজ ও রাষ্ট্র।তার কারনও করোনা নামক অজানা শক্তি।\n-পত্রিকায় এসেছে,করোনায় প্রথম যে সিম্পটম ছিল,বর্তমানে তা নাই। করোনা তার চরিত্র পাল্টে ফেলেছে, শক্তিশালী হচ্ছে, কোন ধরনের সিম্পটম ছাড়াও মানুষ আক্রান্ত হচ্ছে।\n-সন্দেহ নাই,পৃথিবী উন্নতির শীর্ষে পৌছেছে।কি নাই আমাদের, সব কিছু এখন হাতের নাগালে। কিন্তু করোনা(যার উপস্থিতি উপলব্ধি করতে অনুবীক্ষন যন্ত্র প্রয়োজন) পৃথিবীকে টালমাটাল করে দিয়েছে। এমন একটি শক্তির কাছে বিশ্ব অসহায়।\n-দাবানল, বন্যা ,পঙ্গপাল ও করোনা একটার পর আরেকটা ধেয়ে আসছে পৃথিবীর দিকে।\nঝঞ্জা-বিক্ষুদ্ধ উত্তাল সমুদ্রের ভয়াল রূপ দেখে কবির মতো আমাদেরও বলতে হয়, রাত পোহাবার কত দেরী পাঞ্জেরী ?\n– মনে অজানা আশংকা জাগে , আগামী পৃথিবীর ইতিহাস কি নতুন করে রচিত হবে?\nকোন সে অজানা শক্তি, যার ভয়ে বিশ্বে ত্রাহিত্রাহি অবস্থা?\n-ডাক্তারী ভাষায় যদি বলি ,তবে তা ভাইরাস।( বিশ্ব স্বাস্থ্য সংস্থার দেয়া নাম কোভিক-১৯)\n-প্রকৃতিবাদীরা বলবেন, প্রকৃতির প্রতিশোধ।\n– নাস্তিকরা বলবেন, একটি বির্পযয়।\n– আস্তিকরা বলবেন,ভাইরাসরূপে সৃষ্টিকর্তার গজব।\nআল্লাহর নবী হযরত ইব্রাহীম( আঃ) কে চ্যালেঞ্জ দিয়ে খোদার দুশমন নমরুদ বলেছিল,তোমার খোদার শক্তি থাকলে সৈন্য পাঠাতে বলো।আল্লাহ ক্ষুদ্র একটি মশা পাঠিয়ে নমরুদের জীবন লীলা সাঙ্গ করে দেন।\nকেন এ বির্পযয় ?\nপৃথিবী এখন আমাদের হাতের মুঠোয়।সব প্রাপ্তি আমাদেরকে আল্লাহর নাফরমানীতে নিমজ্জিত করে ফেলেছে।সব কিছুই আমরা নিজদের ইচ্ছেমতো সাজিয়ে নিতে চাই। সীমাহীন অন্যায়-অপরাধে বির্পযস্ত পৃথিবী ।সৃষ্টি স্র্রষ্টার ক্ষমতার নাগাল পেতে চায়। অনেক ক্ষেত্রে স্রষ্টাকে অস্বীকার করে।অথচ” ক্ষুদ্রাতিক্ষদ্র অনু- পরমানুর ক্ষেত্রে পৌছাছে পর দেখা যায়,সকল যুক্তি একজন সৃষ্টিকর্তার অস্তিত্বের প্রতিই অঙ্গুলী নির্দেশ করে।কিন্তু সুকঠিন এই বাস্তবতার মুখোমুখি হয়েও মানুষ নিজেকে তুচ্ছ বা নগন্য ভাবতে পারছেনা।বরং বিনয়ের পরিবর্তে তার মধ্যে মাথাচাড়া দিচ্ছে ঔদ্ধত্য ও অহংবোধ। এই অবস্থায় , মানুষ যেমন তার আনন্দ ও ভোগের পথে চলতে গিয়ে সকল রকম প্রতিবন্ধকতা অস্বীকার করতে চায়; ঠিক তেমনিভাবেই মানুষ আজ তুড়ি মেরে উড়িয়ে দিতে চাইছে সৃষ্টিকর্তার অস্তিত্ব। এটাই বস্তুত আধুনিক বস্তুবাদী –সমাজের মানসিক প্রতিচ্ছবি……………………….।”( সূত্র-বাইবেল কোরআান ও বিজ্ঞান- ডঃ মরিস বুকাইলি ,পৃ-১৮৪,অনুদিত-আখতার- উল – আলম)। এসব বিষয় শুনা , দেখা ও বলারও যেন কেউ নাই। ফলে ভাইরাস/প্রকৃতির প্রতিশোধ/ বির্পযয়/ গজব,যা-ই বলি না কেন, তার ক্ষেত্র কি আমরা প্রস্তুত করিনি? ’জলে ও স্থলে যা কিছু বির্পযয়, তা মানুষের দ্বারা অর্জিত।(আল কোরআন, সুরা রুম, আয়াত-৪১)।\nমহামারী থেকে উত্তোরনের উপায় সম্পর্কে আল্লাহর রছুল (সঃ) বলেছেন। মহামারী আক্রান্ত এলাকায় প্রবেশ এবং সেখান থেকে বের হতে তিনি নিষেধ করেছেন।বিশ্বব্যাপী ডাক্তারগন নিজদের জীবন বিপন্ন করে করোনা নির্মূলের চেষ্টা করছেন।আর কর্তৃপক্ষ লকডাউন ও কোয়ারেন্টাইনের মাধ্যমে করোনার বিস্তার রোধের চেষ্টা করছেন। জনগনের কল্যাণ চিন্তায় এসব ব্যবস্থা। এ জন্য তাদের সাধুবাদ।চলতে থাকুক প্রতিষেধক ও প্রতিরোধ মূলক ব্যবস্থা।এ অবস্থায় আমাদের করনীয় আতংকিত না হয়ে সচেতন হওয়া,নিয়ম মেনে চলা।আর আল্লাহর নিকট কায়মনো বাক্যে\nসাহায্য প্রার্থনা করা।\nমানব জাতির এ বির্পযস্ত অবস্থায় আমাদের কি কোন বোধোদয় হয়েছে? আমরা কি আমাদের অতীত কৃতকর্মের জন্য অনুতপ্ত ? আমাদের প্রতিটি কাজের জবাবদিহী করতে হবে- এ অনুভূতি কি আমাদের মধ্যে সৃষ্টি হয়েছে ? আমরা কি আমাদের চিন্তা ও কর্মের পদ্ধতি পরিবর্তনের চিন্তা করেছি ? আমরা কি আল্লাহর নাফরমানি ছেড়ে দিতে প্রস্তুত ? হাদীসে আছে, ”বান্দা যদি আল্লাহর দিকে এক বিগত অগ্রসর হয় তবে আল্লাহর সাহায্য এক হাত অগ্রসর হয়, আর বান্দা আল্লাহর দিকে হেটে অগ্রসর হলে আল্লাহর সাহায্য তার দিকে দৌড়িয়ে অগ্রসর হয়।” সুতরাং আমাদের সিদ্ধান্ত সামগ্রিক কর্মকান্ডের ব্যাপারে যদি ইতিবাচক হয় ,তবে আল্লাহর সাহায্য অবশ্যই আসবে ইনশায়াল্লাহ। কতই না ভাল হতো যে ভয় আমাদের পেয়ে বসেছে, সে ভয় যদি বিশ্ব স্রষ্ঠার প্রতি হতো।\nএত বিপদের মধ্যেও আমরা মানুষকে বিপদে ফেলছি, ফেলার চেষ্টা করছি,অপরাধ করেই যাচ্ছি। বাইরে প্রকাশ করছি আল্লাহর ভয়ের কথা। আল্লাহ কি আমাদের মনের খবর রাখেন না?\nতাই আসুন, ধরিত্রীর ক্রান্তিলগ্নে একমাত্র সুপার পাওয়ারের নিকট আত্ম-সর্মপন করি, যিনি বিশ্বের¦ শ্রষ্ঠা।” আমরা তার নিকট থেকে এসেছি, তার নিকটই ফিরে যেতে হবে।”।(আল কোরআন, সুরা বাকারা, আয়াত-১৫৬)। হে আল্লাহ , আমাদের ভুলের কারনে আমাদের ধ্বংস করে দিও না।গজব থেকে আমাদের রক্ষা কর । আমরা অসহায়- দূর্বল, আমাদের ক্ষমা কর।আমাদের সংশোধিত হওয়ার সুযোগ দাও।হে আল্লাহ ,তোমার ঘর খানায়ে কাবায়ও তোমার বান্দারা তাওয়াফ করতে পারছে না,এ ঘরের বরকত থেকে আমাদের মাহরুম করোনা। তুমিই আমাদের জন্য যথেষ্ট ,তুমি ছাড়া ইবাদতের যোগ্য কোন মাবুদ নাই।আমরা তোমার উপর নির্ভর করি ,তুমি মহান আরশের প্রতিপালক।তুমি ছাড়া সাহায্য করার আমাদের আর কেহ নাই ।


আপেলের উপকারিতা - Apple Benefits In Bengali - Chalo Kolkata\nJuly 31, 2020 June 30, 2020 by santanu paul\nপ্রত্যেক দিনে একটা করে আপেল ডাক্তারকে দূরে রাখে ! এটা যদি দিনে একটা গ্রিন অ্যাপেল বা সবুজ আপেল হয়, তাহলে প্রাপ্ত উপকারিতা দ্বিগুণ হয়। সবুজ আপেল, পুষ্টির ভারসাম্য সহ, খাদ্যতালিকায় যোগ করার জন্য সেরা, তা সে স্বাস্থ্য কিংবা ওজন কমানোর জন্য হোক।\n1 আপেলের পুষ্টিগুন\n2 1. আপেল ক্যান্সার (Cancer) প্রতিরোধ করতে সাহায্য করে\n3 2. আপেল পাচন ক্রিয়া (Digestion) তে সাহায্য করে\n4 3. আপেল আপনার কোলেস্টেরল (Cholestrol) নিয়ন্ত্রণ করতে সাহায্য করে\n5 4. আপেল স্ট্রোকের (stroke) সম্ভাবনা কম করে\n6 5. আপেল ডায়বেটিসের (Diabetes) ঝুঁকি কম করতে সাহায্য করে\n7 6. আপেল আপনার দাঁতকে (Dental Care) মজবুত এবং সাদা করে\n8 7. আপেল ওজন কম করতেও উপকারী (Weight Loss)\n9 8. আপেল অ্যাজমা (Asthama) চিকিৎসায় সাহায্য করে\n10 9. আপেল হৃদরোগের (Heart Diseases) ঝুঁকি কম করতে সাহায্য করে\n11 10. আপেল আর্থারাইটিস (Arthritis) থেকেও বাঁচাতে পারে\n12 11. আপেল আপনার দৃষ্টিশক্তি (Eye Sight) মজবুত করতে কার্যকারী\n13 12. আপেল আপনার ত্বককে (Skin Care) তরুণ এবং সুন্দর রাখতে সাহায্য করে\n14 সবুজ আপেলের উপকারিতা – Green Apple Benefits\n14.1 ওজন কমাতে সাহায্য করে\n14.2 কোলেস্টেরল নিয়ন্ত্রণ করে\n14.3 শরীরের হাড় মজবুত করে\n14.4 চুলের মান উন্নত করে\nআপেলে মধ্যে পাওয়া গুণের সংখ্যা অনেক বেশি। আপেলে অ্যান্টিঅক্সিডেন্ট ভিটামিন মিনারেল এবং ফাইবার পাওয়া যায়। এছাড়াও ভিটামিন k পটাশিয়াম, কপার, ম্যাগনেসিয়াম, ম্যাঙ্গানীজ্, ইত্যাদির মতন উপকারী তথ্য পাওয়া যায়। আপেল ফাইবার এক অন্যতম প্রাকৃতিক আমানত। আপেলকে পুষ্টির এক অন্যতম প্রাকৃতিক উৎস মানা হয়।\n1. আপেল ক্যান্সার (Cancer) প্রতিরোধ করতে সাহায্য করে\nনিয়মিত আপেল খেলে ক্যান্সারের সম্ভাবনা কম করা যায়। এছাড়াও আপেল কোলন ক্যান্সারের সম্ভাবনা কম করতে পারে। আপেলে থাকা ফাইবার আপনার পাচন শক্তিকে মজবুত করে যা থেকে কোলন ক্যান্সার রুখতে সাহায্য মেলে।\n2. আপেল পাচন ক্রিয়া (Digestion) তে সাহায্য করে\nআপেলে অনেক বেশি ফাইবার পাওয়া যায় যেটি আপনার হজমে সাহায্য করে। আপেল প্রাকৃতিক ফাইবারের এক অন্যতম উৎস। নিয়মিত আপেল খেলে আপনার হজম শক্তি এবং পাচন ক্রিয়া সুষ্ঠুভাবে কাজ করতে পারে। ফাইবার আপনার হজমের জন্য দরকারি enzymes এর উৎপাদন করতে সাহায্য করে।\n3. আপেল আপনার কোলেস্টেরল (Cholestrol) নিয়ন্ত্রণ করতে সাহায্য করে\nআপেলে মজুদ দ্রবণীয় ফাইবার শরীরের কোলেস্টেরল এর মাত্রা কম করতে কার্যকরী। আপেলে থাকা ফাইবার আপনার শরীরের LDL অথবা Bad Cholesterol এর মাত্রা কম করতে সাহায্য করে। এছাড়াও Good Cholesterol অথবা HDL এর মাত্রা বৃদ্ধি করতে সাহায্য করে। রিসার্চে দেখা গিয়েছে প্রত্যেকদিন আপেল খেলে LDL মাত্রা 23 শতাংশ কম হতে পারে।\n4. আপেল স্ট্রোকের (stroke) সম্ভাবনা কম করে\nনিয়মিত আপেল খেলে thrombotic স্ট্রোকের সংখ্যা কম করা গিয়েছে। স্ট্রোকে (Stroke) প্রত্যেক বছর অনেক মাঝবয়সী এবং প্রাপ্ত বয়সে লোক মারা যান। স্ট্রোককে রুখতে ফল এবং ফাইবার যুক্ত খাবার খাওয়াটা উচিত।\n5. আপেল ডায়বেটিসের (Diabetes) ঝুঁকি কম করতে সাহায্য করে\nনিয়মিত আপেল খেলে ডায়াবেটিস প্রতিরোধে সাহায্য মিলতে পারে। ডায়াবেটিস এক মহামারির আকার ধারণ করছে এবং তাকে দূরে রাখার উপায় খুবই কম। প্রত্যেকদিন আপেল খেলে অল্প হলেও ডায়াবেটিসের মতন রোগকে দূরে রাখতে সাহায্য করতে পারে।\n6. আপেল আপনার দাঁতকে (Dental Care) মজবুত এবং সাদা করে\nআপেলে মজুদ অ্যান্টি-ব্যাকটেরিয়াল ক্ষমতা আপনার দাঁত এবং মাড়ি কে সুস্থ রাখতে সাহায্য করে। আপেল কামড়ানোর সময় যে রস আপনার দাঁতে লাগে সেই রস আপনার দাঁতকে পরিষ্কার এবং সাদা করতে সাহায্য করে।\n7. আপেল ওজন কম করতেও উপকারী (Weight Loss)\nআপেল ওজন কম করতে সাহায্য করে। আপেলে থাকা ফাইবার এবং জল শরীরে calorie এর দরকার কমিয়ে দেয়। শরীরে ক্যালরি কম হলে ফ্যাট সেল থেকে শরীর ক্যালরি নিতে থাকে। এর থেকে শরীরের ফ্যাট সেল ক্ষয় হয় এবং শরীরের সামগ্রিক চর্বি সঞ্চয় কম হয়। এছাড়া আপেলে মজুদ কিছু প্রাকৃতিক পদার্থও ওজন কম করতে সাহায্য করে।\n8. আপেল অ্যাজমা (Asthama) চিকিৎসায় সাহায্য করে\nআপেল হল এক প্রাকৃতিক Inflammation রোধ করার অন্যতম খাদ্যদ্রব্য। অ্যাজমা (Asthama) এবং ফুসফুসের বিভিন্ন infection এ আপেলের জুস এবং আপেলে মজুদ কেরাটিন উপকারী। আপেলে অধিকমাত্রায় ভিটামিন সি থাকায় আপেল কফ এবং congestion থেকে মুক্তিতে সাহায্য করে।\n9. আপেল হৃদরোগের (Heart Diseases) ঝুঁকি কম করতে সাহায্য করে\nআপেলে থাকে অনেকবেশি ফাইবার যা রক্তবাহ তে চর্বির জমা কম করতে কার্যকারী। এছাড়া আপেল কোলেস্টেরল এবং স্ট্রোক থেকেও আমাদের সুরক্ষিত রাখতে পারে।\n10. আপেল আর্থারাইটিস (Arthritis) থেকেও বাঁচাতে পারে\nআপেলে অধিক মাত্রায় ক্যালসিয়াম মজুদ থাকে যেটি হাড় এবং দাঁতকে মজবুত করতে সাহায্য করে। ক্যালসিয়াম osteoporosis এবং আর্থারাইটিস থেকেও বাঁচাতে সাহায্য করে। সেইজন্য, আপেলকে নিজের খাদ্যে অন্তর্ভুক্ত করা উচিত।\n11. আপেল আপনার দৃষ্টিশক্তি (Eye Sight) মজবুত করতে কার্যকারী\nবন্ধুরা অনেকেই হয়তো জানেন না যে আপেল আপনার দৃষ্টিশক্তি এবং রাতে দেখার (night vision) ক্ষমতাকে বৃদ্ধি করতে সাহায্য করে। আপেলে মজুদ অ্যান্টিঅক্সিডেন্ট এবং ফাইটোনিউট্রিয়েন্টস চোখের বিভিন্ন রোগ থেকে মুক্তি দিতে সাহায্য করে।\n12. আপেল আপনার ত্বককে (Skin Care) তরুণ এবং সুন্দর রাখতে সাহায্য করে\nআপেলে থাকা অ্যান্টিঅক্সিডেন্ট আপনার ত্বককে তরুণ এবং সতেজ রাখতে কার্যকারী। আপেলের পেস্টের সাথে দুধ এবং মধু মিলিয়ে ত্বকে লাগালে ত্বকের জেল্লা বাড়ে।\nসবুজ আপেলের উপকারিতা – Green Apple Benefits\nএখানে সবুজ আপেলের কিছু উপকারিতার কথা বলা হল যা খাদ্যতালিকার ভারসাম্য বজায় রাখবার জন্য জানা দরকার। জেনে নিন আর অন্যকেউ জানান।\nআপনি যদি ওজন কমাতে আগ্রহী থাকেন কিন্তু বেশী খাওয়া কমাতে পারছেন না? গ্রিন আপেল দিয়ে খিদে কমান কারণ এটা অনেক তাড়াতাড়ি পেট ভরিয়ে দেয়। কম ক্যালোরির পরিমাণ ডায়েট বজায় রাখতে সাহায্য করে, জলের অধিক পরিমাণ পেট ভরিয়ে রাখে এবং পলিফেনল ওজন বাড়া নিয়ন্ত্রণ করার সাথে সার্বিক রোগ প্রতিরোধ ক্ষমতা ও হজমের উন্নতি ঘটায়।\nবন্ধুরা আমরা যে সমস্ত ক্ষতিকারক কোলেস্টেরল খাই বাঁ আমাদের শরীর তৈরি করে সেটা শরীরের মারাত্মক ক্ষতি করে। গ্রিন আপেল তার ফাইবার উপাদান সহ আমাদের কোলেস্টেরল প্রতিরোধ করার সাথে ক্ষতিকারক কোলেস্টেরল কমায়। জুস হিসেবে কিংবা কাঁচা খেলে, গ্রিন আপেল ফাইটোনিউট্রিয়েন্টের সাহায্য আর্টারিতে কোলেস্টেরলের মুক্তি প্রতিরোধ করে। ফাইবারও ব্লাড সুগারের ভারসাম্য বজায় রাখে।\nশরীরের হাড় মজবুত করে\nআমাদের সবার বয়স বাড়ার সাথে সাথে হাড়ের শক্তি কমে যায় এবং ভেঙে গেলে সেরে ওঠা কষ্টকর। গ্রিন আপেলের ভিটামিন সি কোলাজেন তৈরিতে সাহায্য করে, যা হাড়ের স্বাস্থ্যের জন্য গুরুত্বপূর্ণ। গ্রিন আপেল পরোক্ষ ভাবে অস্টিওপোরেসিসের সম্ভাবনা কমায় ঘটনাচক্রে যার অর্থ হল হাড় ভাঙবার সম্ভাবনা কম।\nচুলের মান উন্নত করে\nশুষ্ক ত্বক থেকেই অধিকাংশ সময়ে খুশকি হয়। গ্রিন আপেল যুক্ত শ্যাম্পু অথবা সবুজ আপেলের পেস্ট লাগালে সেটা ত্বককে ময়েশ্চারাইজ করার সাথে খুশকি কমায়। তাছাড়াও, আপেলের ভিটামিন সি অস্বাস্থ্যকর, শুষ্ক চুলের মোকাবিলা করতে সাহায্য করে যা প্রধানত ভিটামিন সি-র অভাব থেকে হয়।\nআপেল এক অন্যতম ফল , যেটি সকলকে নিজের নিয়মিত খাওয়ার তালিকায় অন্তর্ভুক্ত করা উচিত।\nএখনো যদি আপনি আপেল কে নিজের খাওয়ায় তালিকায় অন্তর্ভুক্ত না করেন তাহলে ক্ষতি আপনারই। আপনাদের আজ থেকেই এই ফলের নিয়মিত সেবন করা উচিত। নিয়মিত ফল খাওয়া ভালো অভ্যেস, আর আপেলের মতো অন্যতম পুষ্টিকারক এবং সুস্বাদু ফল কেনইবা খাবেন না?\nআপনি কি আরো কিছু আপেলের উপকারিতা জানেন ? তাহলে আমাদের সাথে অবশ্যই কমেন্ট করে শেয়ার করুন এবং আমরা পরের আর্টিকেলে নিশ্চয়ই আপনাদের বক্তব্যকে অন্তর্ভুক্ত করার চেষ্টা করব। আপনাদের কোনো প্রশ্ন বা পরামর্শ থাকলে নিচে comment করে জানান। লেখাটি ভাল লেগে থাকলে শেয়ার করুন সুস্থ থাকুন ভালো থাকুন\nCategories Attractions, Entertainment, Experiences, Food, Health Issues Tags apel upokar, Apple Benefits, Bengali Language, bnagla font, in bengali Post navigation\nকলার উপকারিতা – The Benefits Of Bananas In Bengali


পল্লী রেশনিং, চালের কেজি ১০ টাকা | Ctg Times | Latest Chittagong News\nপল্লী রেশনিং, চালের কেজি ১০ টাকা\nচট্টগ্রাম, ০১ সেপ্টেম্বর ২০১৬ (সিটিজি টাইমস):: প্রধানমন্ত্রী শেখ হাসিনা বলেছেন, ‘আমরা খুব শীঘ্রই পল্লী রেশনিং চালু করতে যাচ্ছি। সেখানে হত-দরিদ্র এবং পঙ্গু ও প্রতিবন্ধীদের জন্য এই পল্লী রেশনিং’এর ব্যবস্থা করবো। এই রেশন কার্ড যাদের হাতে থাকবে মাত্র ১০ টাকায় তারা চাল কিনতে পারবেন। সে সুযোগটা আমরা সৃষ্টি করে দিচ্ছি।’ শেখ হাসিনা আজ সকালে বিজিবি সদর দফতর পিলখানার ফজলুর রহমান খন্দকার মিলনায়তনে বিজিবি ‘সীমান্ত ব্যাংক’ উদ্বোধন প্রধান অতিথির ভাষণে এ কথা বলেন। বাসস বাংলা।\nস্বরাষ্ট্রমন্ত্রী আসাদুজ্জামান খান, স্বরাষ্ট্র মন্ত্রণালয়ের সিনিয়র সচিব ড. মোজাম্মেল হক খান, ব্যাংক ও আর্থিক প্রতিষ্ঠান সম্পর্কিত বিভাগের সচিব ইউনুসুর রহমান অনুষ্ঠানে বক্তৃতা করেন। সীমান্ত ব্যাংকের চেয়ারম্যান এবং বিজিবি’র মহাপরিচালক মেজর জেনারেল আজিজ আহমেদ স্বাগত বক্তৃতা করেন। মন্ত্রীবর্গ, সংসদ সদস্য, তিনবাহিনী প্রধান, ঢাবি উপাচার্য’সহ উচ্চপদস্থ সরকারি ও বেসরকারি প্রতিষ্ঠানের কর্মকর্তাবৃন্দ অনুষ্ঠানে উপস্থিত ছিলেন।\nপ্রধানমন্ত্রী বলেন, বিশ্ব মন্দার মধ্যেও আমাদের প্রবৃদ্ধি ৭ দশমিক ০৫ শতাংশে উন্নীত হয়েছে, যা বিশ্বের অনেক দেশই পারেনি। প্রবৃদ্ধি অর্জনে বিশ্বের প্রথম ৫টি দেশের মধ্যে বাংলাদেশের অবস্থান রয়েছে। এই বিশাল আর্থ-সামাজিক উন্নয়ন আসলে কোন ম্যাজিক নয়। বরং তাঁর জনগণের প্রতি কর্তব্য নিষ্ঠা, আন্তরিকতা এবং পরিকল্পনা মাফিক উন্নয়নের পদক্ষেপ বলেও প্রধানমন্ত্রী মন্তব্য করেন।\nএরআগে প্রধানমন্ত্রী প্রথম গ্রাহক হিসেবে নব প্রতিষ্ঠিত ব্যাংকটিতে একটি একাউন্ট খোলেন। অনুষ্ঠানে সীমান্ত ব্যাংকের ব্যবস্থাপনা পরিচালক এবং সিইও মোখলেসুর রহমান ব্যাংকটির ওপর একটি অডিও ভিজ্যুয়াল প্রেজেন্টেশন উপস্থাপন করেন। এতে বলা যায়, প্রধানমন্ত্রী শেখ হাসিনার চিন্তা প্রসূত এই বেসরকারি খাতের ব্যাংকটির যাত্রা শুরুর মাধমে বিজিবি সদস্যদের দীর্ঘদিনের একটি স্বপ্ন পূরণ হল। শেখ হাসিনা বলেন, আজকে বাংলাদেশের মানুষের খাদ্যাভাব নাই। আজকে বাংলাদেশের মানুষের খাদ্য নিরাপত্তাই শুধু আমরা নিশ্চিত করি নাই পঙ্গু, হত-দরিদ্র, প্রতিবন্ধীদের আমরা বিনামূল্যে খাদ্য সরবরাহ করে যাচ্ছি।\n’৯৬ সালে আওয়ামী লীগের সরকারের আমলটিকে স্বর্ণযুগ আখ্যায়িত করে প্রধানমন্ত্রী বলেন, ’৭৫-এর পর থেকে যতগুলো সরকার এসেছে তারমধ্যে আমাদের ’৯৬ সালের আওয়ামী লীগের আমলটিকেই বলা যায় স্বর্ণযুগ। তিনি বলেন, এরপর ২০০১ থেকে পরবতী ৬টি বছর আমাদের জন্য খুব একটা সুখকর ছিল না, বাংলার মানুষের জন্য ছিল না। কারণ যে অগ্রযাত্রা আমরা ’৯৬ সালে শুরু করেছিলাম সে চাকা থেমে গিয়েছিল। ২০০৯ এ তারপর আবার যখন সরকার গঠন করি, আবার আমরা উন্নয়নের পথে যাত্রা শুরু করি।\nশেখ হাসিনা বলেন, আমাদের প্রতিটি কর্মক্ষেত্রে একটা সুনির্দিষ্ট লক্ষ্য রয়েছে। আমাদের গৃহীত পদক্ষেপের ফলে দারিদ্র্যের হার ৫৭ ভাগ থেকে ২২ দশমিক ৪ ভাগে নেমে এসেছে। ২০২১ সালের মধ্যে এই হারকে আরো ৮-১০ ভাগ আমরা কমাতে চাই। তাহলে কেউ আর দরিদ্র বলে আমাদের কটাক্ষ করতে পারবে না। ইনশাআল্লাহ আমরা সেটা পারবো। মন্দার মধ্যেও আমাদের প্রবৃদ্ধি ৭ দশমিক ০৫ শতাংশে উন্নীত হয়েছে, যা বিশ্বের অনেক দেশই পারেনি। প্রবৃদ্ধি অর্জনে বিশ্বের প্রথম ৫টি দেশের মধ্যে বাংলাদেশের অবস্থান রয়েছে। এই বিশাল আর্থ-সামাজিক উন্নয়ন আসলে কোন ম্যাজিক নয়। বরং তাঁর জনগণের প্রতি কর্তব্য নিষ্ঠা, আন্তরিকতা এবং পরিকল্পনা মাফিক উন্নয়নের পদক্ষেপ বলেও প্রধানমন্ত্রী মন্তব্য করেন। ইতোমধ্যে ৫ কোটি লোক নিম্নবিত্ত থেকে নিম্নমধ্যবিত্তে উঠে এসেছে, জানান প্রধানমন্ত্রী। মাথাপিছু আয় ১৪শ’ ৬৬ ডলারে উন্নীত করাসহ বিশ্ব মন্দার মধ্যেও আমাদের পবৃদ্ধি ৭ দশমিক ০৫ শতাংশে উন্নীত হয়েছে উল্লেখ করে প্রধানমন্ত্রী বলেন, ‘যা বিশ্বের অনেক দেশই পারেনি। প্রবৃদ্ধি অর্জনে বিশ্বের প্রথম ৫টি দেশের মধ্যে বাংলাদেশের অবস্থান রয়েছে।’\nতিনি বলেন, অনেকে আমাকে জিজ্ঞেস করেন, আপনারা এত দ্রুত প্রবৃদ্ধি অর্জন কিভাবে সম্ভব করেছেন ? ম্যাজিকটা কি ? প্রধানমন্ত্রী বলেন, ‘ম্যাজিক কিছুই না, এটা হল আমাদের আন্তরিকতা। দেশের প্রতি জনগণের প্রতি জনগণের প্রতি আমাদের যে দায়িত্ব ও কর্তব্যবোধ সেই কর্তব্যবোধ থেকে আমরা যে কাজ করি এবং দেশের মানুষের উন্নয়নের জন্য যে সুপরিকল্পিত পরিকল্পনা আমরা হাতে নিয়েছি তার জন্যেই এই উন্নতি করা সম্ভব হয়েছে।’\nপ্রধানমন্ত্রী বিজিবি’র সদস্যদের উদ্দেশ্যে বলেন, বাংলাদেশ বর্ডার গার্ড এই উন্নয়ন অগ্রযাত্রার অবিচ্ছেদ্য অংশীদার। আমি আশা করি, ‘আস্থা সীমাহীন’ এই মূলমন্ত্র ধারণ করে নবগঠিত সীমান্ত ব্যাংকের প্রত্যক কর্মকর্তা-কর্মচারি দেশপ্রেম, সততা, নিষ্ঠার সাথে কাজ করে যাবে। ব্যাংকটিকে সুদৃঢ় ভিত্তির উপর দাড় করাবে। গ্রাহকদের আস্থা অর্জনে সমর্থ হবে। প্রধানমন্ত্রী সীমান্ত ব্যাংকের উদ্বোধন এ বাহিনীর সকল সদস্যের জন্য সরকারের পক্ষ থেকে ঈদের বিশেষ উপহার বলেও উল্লেখ করেন। প্রধানমন্ত্রী বলেন, ‘আমি আশা করি, এই ব্যাংক বিজিবি’র সদস্য এবং তাদের পরিবারের সদস্যদের জন্য কল্যাণ বয়ে আনবে। নতুন কর্মসংস্থানের সুযোগ সৃষ্টি করবে। দেশের অর্থনৈতিক অগ্রগতিতে ভূমিকা রাখবে।’


ঈদুল আযহা ত্যাগের উৎসব - bdworld24.com\nমোহাম্মদ খায়রুল ইসলাম : ইসলাম ধর্মালম্বীদের বড় দু’টো ধর্মীয় উৎসব ঈদুল ফিতর ও ঈদুল আযহা। ঈদুল আযহা মুসলমানদের একটি অন্যতম ধর্মীয় উৎসব। এ উৎসবের আনন্দ বিশ্বের সমগ্র মুসলিমের। আমাদের দেশে এই উৎসবটি কুরবানির ঈদ এবং বকরা ঈদ নামেও পরিচিত। এ দিন গরিব-দুঃখীর সাথে একাত্ত্ব হয়ে আনন্দ করার দিন।\nঈদুল আযহার অর্থ হলো ত্যাগের উৎসব। এই ঈদের মূল প্রতিপাদ্য বিষয় হচ্ছে ত্যাগ করা। বিশ্ব মুসলিম পরম ত্যাগের নিদর্শনস্বরূপ যিলহজ্ব মাসের ১০ তারিখ পশু জবাইয়ের মাধ্যমে কুরবানীর যে আনন্দ উৎসব করে থাকেন তা-ই ঈদ উল আযহা। হযরত ইব্রাহীম (আ.) আল্লাহ তা’আলার নির্দেশ পালন করতে প্রাণপ্রিয় একমাত্র পুত্র হযরত ইসমাইল (আ.)-কে কুরবানী করার মতো যে ঐতিহাসিক নযীর স্থাপন করে গেছেন, সে সুন্নাত পালনার্থে মুসলিম জাতি আজো কুরবানী করে থাকেন। যিলহজ্জ মাসের ১০ তারিখ বিশ্ব-মুসলিম ঈদগাহে জমায়েত হয়ে দুই রাকা’আত ঈদুল আযহার ওয়াজিব নামাজ আদায় করেন। এ দিনটিতে মুসলমানেরা তাদের সাধ্যমত ধর্মীয় নিয়মানুযায়ী উট, গরু, দুম্বা কিংবা ছাগল কোরবানি বা জবাই করেন। কোরআন মজীদে ইরশাদ হয়েছে : ‘‘আমি প্রত্যেক সম্প্রদায়ের জন্য কুরবানীর নিয়ম করে দিয়েছি যাতে আমি তাদেরকে জীবনোপকরণ স্বরূপ যে সব চতুষ্পদ জন্তু দিয়েছি সেগুলোর উপর তারা আল্লাহর নাম উচ্চারণ করে।’’ (সুরা হাজ্জ, ২২: ৩৪)\nনেক আমলসমূহের মধ্যে কুরবানী একটি বিশেষ আমল। এ কারণেই রাসূলুল্লাহ (সা.) সব সময় কুরবানী করেছেন এবং সামর্থ্য থাকা সত্তে¡ও কুরবানী বর্জনকারী ব্যক্তির প্রতি তিনি সতর্কবানী উচ্চারণ করেছেন। ইবনে মাজাহ শরীফে বর্ণিত এক হাদিসে আছে, হযরত আবূ হুরায়রা (রা.) হতে বর্ণিত, রাসূলুল্লাহ (সা.) ইরশাদ করেন, যে ব্যক্তি সামর্থ্য থাকা সত্ত্বেও কুরবানী করে না সে যেন আমাদের ঈদগাহে না আসে। আল কোরআনের এক জায়গায় এরশাদ করা হয়েছে : আল্লাহর নিকট পৌঁছায় না এর গোশত ও রক্ত, পৌঁছায় তোমাদের তাক্ওয়া। (সূরা হাজ্জ, ২২ : ৩৭) অর্থাৎ যে কুরবানীর সাথে তাক্ওয়া এবং আবেগ ও অনুভূতি নেই, আল্লাহর দৃষ্টিতে সেই কুরবানীর কোন মূল্য নেই। কুরআন মজীদে ইরশাদ হয়েছে : অবশ্যই আল্লাহ মুত্তাকীদের কুরবানী কবুল করেন। (সুরা মায়িদা, ৫ : ২৭)\nঈদুল আযহার এই আনন্দময় উৎসবে আমাদের অগণিত পাঠক, লেখক ও শুভানুধ্যায়ীদের প্রতি রইল শুভেচ্ছা। সবাইকে ঈদ মোবারক।\nহলি আর্টিজানে জঙ্গি হামলা : মুক্তি পেলেন শিক্ষক হাসনাত\nআওয়ামী লীগের কার্যনির্বাহী কমিটিতে আজমত উল্লাহ


A police officer having physical relation withalady as he alleged – News18 Bangla\nবিয়ের মিথ্যা প্রতিশ্রুতি দিয়ে সহবাসে গ্রেফতার পুলিশকর্মী, আদালত চত্বরে ধর্মীয় মতে বিয়ে\nআইনজীবীদের সামনে আদালত চত্তরে ধর্মীয় মতে বিয়ে দেওয়া হয়েছে ২ জনের\nআজ প্রমিস ডে! ভালবাসার সপ্তাহে কেন 'এই' দিনের উদযাপন? জানুন নেপথ্যের গল্প...\n#বনগাঁ: যাঁদের কাজ আইন রক্ষা করা তারাই ভাঙলেন আইন । পাশের গ্রামের যুবতীকে বিয়ের মিথ্যে প্রতিশ্রুতি দিয়ে সহবাসের অভিযোগে কর্তব্যরত এক পুলিশ কর্মীকে গ্রেফতার করেছিল গোপাল নগর থানার পুলিশ । ধৃত ওই পুলিশকর্মী বর্তমানে ইন্দো-তিব্বতিয়ান বর্ডার পুলিশে উত্তরাখণ্ডে কর্মরত । ধৃতের বাড়ি গোপালনগর থানার রুস্তমপুর এলাকায় । আক্রান্ত যুবতীর পরিবারের অভিযোগ, এক যুবক বিয়ের মিথ্যা প্রতিশ্রুতি দিয়ে প্রেমের জালে ফাঁসিয়ে ওই যুবতীর সঙ্গে সহবাস করেছে । বেশ কয়েক বছর ধরেই ওই যুবতীর বাড়িতে যাতায়াত ছিল অভিযুক্তের ।\nআরও পড়ুন : Article 35A : সুপ্রিম নির্দেশে জানুয়ারি পর্যন্ত পিছিয়ে গেল সংবিধানের 35A ধারার শুনানি\nএর পরেই আক্রান্ত যুবতীর পরিবার বিয়ের প্রস্তাব দিয়েছিল ৷ অভিযুক্ত যুবকের পরিবার বিভিন্ন কারণ দেখিয়ে ওই যুবতীকে বিয়ে করতে অস্বীকার করেছে । এর পরেই অভিযুক্তের শাস্তি চেয়ে গোপাল নগর থানার দ্বারস্থ হয় আক্রান্ত যুবতী ও তাঁর পরিবার । ধৃতের বিরুদ্ধে বিয়ের মিথ্যা প্রতিশ্রুতি ও ধর্ষণের মামলা রুজু করে ৷\nআরও পড়ুন : যোগী সরকারের নয়া ফরমান, সংবাদমাধ্যমের WhatsApp নম্বর নথিভুক্তকরণ বাধ্যতামূলক\nগোপালনগর থানার পুলিশ ওই যুবককে গ্রেফতার করে বনগাঁ মহাকুমা আদালতে তুলেছে । সম্প্রতি ওই যুবক বিয়ে করতে চাওয়ার ইচ্ছাপ্রকাশ করতেই ৷ আদালতের নির্দেশে তাঁকে জামিন দেওয়া হয়েছে এবং আজ সকাল ১১টা নাগাদ আইনজীবীদের সামনে আদালত চত্তরে ধর্মীয় মতে বিয়ে দেওয়া হয়েছে ২ জনের ৷\nFirst published: August 31, 2018, 14:52 IST\nTags: Allegation, In-humanitarian, Lady, Physical Relation, Promise


চুয়াডাঙ্গায় অনুমোদন ছাড়াই চলছে শতাধিক ক্লিনিক ও ডায়াগনস্টিক সেন্টার\nকরোনাভাইরাসে আক্রান্ত পুলিশের সংখ্যা বেড়ে ৫৮৩১ করোনায় মারা গেলেন বগুড়া প্রেসক্লাবের প্রতিষ্ঠাতা সদস্য অধ্যাপক মোজাম্মেল জাতীয় বিশ্ববিদ্যালয়ের এলএলবি শেষ পর্ব পরীক্ষার ফল প্রকাশ করোনা: ঈদে বাড়ি গিয়ে স্ত্রী, সন্তানসহ ৮ জনকে আক্রান্ত করলেন আমিনুল! করোনা থেকে মানুষকে রক্ষায় প্রাণপণ চেষ্টা করে যাচ্ছি: প্রধানমন্ত্রী লালমনিরহাটে জ্বর, সর্দি নিয়ে এক ব্যক্তির মৃত্যু অতিরিক্ত ভাড়া আদায় করলে ব্যবস্থা নেয়ার নির্দেশ সেতুমন্ত্রীর দেশে করোনায় নতুন আক্রান্ত ২৪২৩, মৃত্যু ৩৫ স্বাস্থ্যসেবা বিভাগের সচিবকে বদলি চাঁপাইনবাবগঞ্জে ২ কেজি হেরোইনসহ আটক ২ অবহেলার অভিযোগে ইউনাইটেড হাসপাতালের বিরুদ্ধে মামলা খুলনায় বাসচাপায় মোটরসাইকেল আরোহী নিহত করোনায় বিশ্বে মৃতের সংখ্যা ৩ লাখ ৮৫ হাজার ছাড়াল ঢাকার বাতাসের মানে উন্নতি অব্যাহত বৃহস্পতিবার ভার্চুয়াল টিকা সম্মেলনে যোগ দেবেন প্রধানমন্ত্রী\nলালমনিরহাটে জ্বর, সর্দি নিয়ে এক ব্যক্তির মৃত্যু\nচাঁপাইনবাবগঞ্জে ২ কেজি হেরোইনসহ আটক ২\nAugust 24, 2019, 09:55 AM\nUpdate- August 24, 2019, 10:11 AM\nচুয়াডাঙ্গা, ২৪ আগস্ট (ইউএনবি)- জেলার চারটি উপজেলায় প্রায় শতাধিক ক্লিনিক, প্যাথলজি ও ডায়াগনস্টিক সেন্টারের কার্যক্রম চলছে। কিন্তু অনুমোদন আছে হাতেগোনা মাত্র কয়েকটির। অথচ বছরের পর বছর এসব অবৈধ প্রতিষ্ঠানগুলো তাদের কার্যক্রম চালিয়ে যাচ্ছে।\nকোনো জবাবদিহিতা নেই বলেই শহরের অলিতে গলিতে ব্যাঙের ছাতার মতো গজিয়ে উঠেছে অবৈধ ক্লিনিক প্যাথলজি ও ডায়াগনস্টিক সেন্টার। এসব প্রতিষ্ঠানগুলোর বিরুদ্ধে ভুল চিকিৎসায় মানুষের মৃত্যুর অভিযোগও রয়েছে। কিন্তু এসব দেখার যাদের দায়িত্ব সেই স্বাস্থ্য বিভাগও রহস্যজনক কারণে চুপ রয়েছে।\nঅনুসন্ধানে দেখা যায়, চুয়াডাঙ্গা সিভিল সার্জন অফিসের সামনেই বিশাল সাইনবোর্ড। নাম আঁখিতারা জেনারেল হাসপাতাল। বহুতল ভবনের এই ক্লিনিকটির মালিক এক ডাক্তার দম্পতি। যাদের একজন চুয়াডাঙ্গা সদর হাসপাতালের গাইনি বিশেষজ্ঞ ডা. হোসনে জারি তহমিনা আঁখি। ক্লিনিকটিতে প্রসূতি মায়েদের সিজার, জরায়ু ও পিত্তথলির পাথর অপারেশনসহ জটিল কঠিন রোগের অপারেশন চালিয়ে আসছেন বেশ কিছুদিন থেকে। কিন্তু এই ডাক্তার দম্পতির ক্লিনিকের নেই কোনো বৈধ অনুমোদন।\nচুয়াডাঙ্গার বিভিন্ন ক্লিনিক প্যাথলজি ও ডায়াগনস্টিক সেন্টারে সরেজমিন অনুসন্ধানে গিয়ে চোখে পড়ে ভয়াবহ অনিয়মের চিত্র। বিশাল সাইনবোর্ড লাগিয়ে নামকরা সব বিশেষজ্ঞ ডাক্তারের নাম-পদবী লেখা রয়েছে। তারা নাকি এসব প্রতিষ্ঠানে নিয়মিত রোগী দেখেন এবং অস্ত্রো্পচারও করে থাকেন। কিন্তু এদের বেশির ভাএগরই নেই স্বাস্থ্য বিভাগের অনুমোদন। যেসব বড় বড় ডাক্তারদের নাম লেখা রয়েছে তারাও বসেন না ক্লিনিকগুলোতে। অনেক ক্লিনিকে গুরুত্বপূর্ণ অপারেশনও করানো হচ্ছে বিশেষজ্ঞ চিকিৎসক ছাড়াই। যার কারণে এসব অবৈধ ক্লিনিকগুলোতে প্রতিনিয়ত ভুল চিকিৎসায় মানুষের মৃত্যুর তালিকাও বেশ দীর্ঘ।\nঅনুসন্ধানে আরও দেখা যায়, দুয়েকটি ক্লিনিকের অনুমোদন থাকলেও তারাও সরকারি কোনো নিয়ম কানুন মানছেন না। ১০ শয্যার অনুমোদন নিয়ে কার্যক্রম চালানো হচ্ছে ২৫-৩০ শয্যা আসন দিয়ে। অপরিচ্ছন্ন পরিবেশ, গুরুত্বপূর্ণ অস্ত্রোপচারের রুমগুলোরও অবস্থা করুন।\nচুয়াডাঙ্গা সিভিল সার্জনের অফিসের প্রাপ্ত তালিকায় দেখা গেছে, জেলার চারটি উপজেলাতে ক্লিনিকের সংখ্যা আছে মোট ৪৯টি। এর মধ্যে সদরে ১৪টি, আলমডাঙ্গা উপজেলাতে ১৭টি, দামুড়হুদায় ৯টি ও জীবননগর উপজেলায় ৯টি। কিন্তু এই ৪৯টির মধ্যে অনুমোদন আছে মাত্র ১৩টি ক্লিনিকের। যদিও সিভিল সার্জন কার্যালয়ের তালিকার সাথে বাস্তব অবস্থার কোনো মিল নেই।\nএদিকে প্যাথলজি ও ডায়াগনস্টিক সেন্টারের অবস্থা আরও ভয়াবহ। যত্রতত্র ছোট ছোট ঘরে অস্বাস্থ্যকর পরিবেশেই চলছে সাধারণ মানুষের শরীরের নানান ধরনের পরীক্ষা-নিরীক্ষা। প্যাথলজি ও ডায়াগনস্টিক সেন্টারগুলোতে একজন মেডিকেল টেকনোলজিস্টের থাকার কথা থাকলেও কিন্তু দায়িত্ব পালন করেন হাতুড়ে লোকজন। ফলাফল প্রতিনিয়ত ভুল রিপোর্ট। প্রতিবাদে ভাঙচুর হাতাহাতির ঘটনাও নিত্যদিনের চিত্র।\nসিভিল সার্জন কার্যালয়ের তথ্য বলছে, জেলার চারটি উপজেলাতে মোট ৬৬টি প্যাথলজি ও ডায়াগনস্টিক সেন্টার কার্যক্রম চালাচ্ছে। কিন্তু অনুমোদন রয়েছে মাত্র ১৩টির। এখানেও সরকারি তালিকার চেয়ে বাস্তবের চিত্র আকাশ-পাতাল। প্রশ্ন হচ্ছে অনুমোদন না নিয়ে কীভাবে এসব অবৈধ প্রতিষ্ঠানগুলো বছরের পর বছর তাদের কার্যক্রম চালাচ্ছে।\nজেলার প্রবীণ সংবাদকর্মীর শরীফ উদ্দীনের অভিযোগ, ‘গত কয়েক বছরে চুয়াডাঙ্গা জেলাতে এসব অবৈধ ক্লিনিকগুলোতে ভুল চিকিৎসায় অসংখ্য রোগী মারা গেছে। রোগীর শরীরের মধ্যে গজ ব্যান্ডেজ রেখে সেলাই করে রোগীকে বাড়িতে পাঠিয়ে দেয়ার ঘটনাও বিভিন্ন গণমাধ্যমের শিরোনাম হয়েছে।’ তারপরও কেন তাদের বিরুদ্ধে ব্যবস্থা নেয়া হচ্ছে না স্বাস্থ্য বিভাগের প্রতি প্রশ্ন এই গণমাধ্যমকর্মীর।\nসুশাসনের জন্য নাগরিক (সুজন) চুয়াডাঙ্গা জেলা শাখার সাধারণ সম্পাদক মাহবুল ইসলাম সেলিম বলেন, ‘চুয়াডাঙ্গা স্বাস্থ্য বিভাগের উদাসীনতায় আমরা চরমভাবে উদ্বিগ্ন। মানুষের জীবন মরণের প্রশ্নের বিষয়টি নিয়ে যারা বা যেসব প্রতিষ্ঠানগুলো কাজ করে তাদের জবাবদিহিতার একটা জায়গা অবশ্যই আছে। কিন্তু চুয়াডাঙ্গার স্বাস্থ্য বিভাগ দুঃখজনকভাবে সেই জায়গাটিতে অকৃতকার্য হচ্ছেন। যা কোনোভাবেই আমাদের কাম্য নয়।’\nসিভিল সার্জন ডা. এএসএম মারুফ হাসান বলেন, ‘অভিযোগটি সত্যিই দুঃখজনক। কিন্তু আমি চুয়াডাঙ্গায় সদ্য যোগদান করেছি। এখনও সব কিছু ভালো করে বুঝতেই পারেনি।’\nতবে তিনি আশ্বস্ত করে বলেন, ‘কোনোভাবেই অনিয়ম বরদাশত করা হবে না। খুব শিগগিরই তালিকা করে এসব অবৈধ প্রতিষ্ঠানগুলোর বিরুদ্ধে ব্যবস্থা নেয়া হবে।’\nগোয়ালন্দে উপ-স্বাস্থ্য কেন্দ্রের শৌচাগারে মিলল মেয়াদোত্তীর্ণ ওষুধ!\nনিজেই পঙ্গু ফেনী ট্রমা সেন্টার\nসমস্যা জর্জরিত ফেনী জেনারেল হাসপাতাল\nকরোনার ভয়ে বন্ধের পথে না’গঞ্জের বেসরকারি হাসপাতাল ও ক্লিনিক\nকরোনায় রোগীর মৃত্যু, নোয়াখালীতে প্রাইভেট ক্লিনিক লকডাউন\nনড়াইলে অবৈধ ক্লিনিক ও ডায়াগনস্টিক সেন্টারের রমরমা ব্যবসা\nফরিদপুরে হাসপাতাল থেকে কর্মীর ঝুলন্ত লাশ উদ্ধার\n২ মাস পর ‘বেনাপোল এক্সপ্রেস’ বেনাপোল থেকে ঢাকার উদ্দেশ্যে ছেড়ে গেল\nনওগাঁয় ২ নারীর লাশ উদ্ধার, পুলিশের ধারণা ধর্ষণের পর হত্যা


শিরোনাম: অগঠনতান্ত্রিক কর্মকাণ্ড করার এখতিয়ার কারও নেই : ড. কামাল হাথরসে ধর্ষণ, তরুণীর বাড়িতে যেতে চান মমতা জয়পুরহাটে বিলের কচুরিপানার ভেতর থেকে অজ্ঞাত মরদেহ উদ্ধার ১০ জন ভূয়া শিক্ষকের তালিকা পাঠিয়ৈছে অধ্যক্ষ নদী ভাঙনের কবল থেকে রক্ষা পেতে মানববন্ধন ভোলাহাটে চাঁপাইনবাবগঞ্জ জেলা প্রশাসকের বিদায় সংবর্ধনা অনুষ্ঠিত মাথাব্যথা দূর করুন মাত্র ৬০ সেকেন্ডে\nগণফোরামের সভাপতি ড. কামাল হোসেন ও সাধারণ সম্পাদক ড. রেজা কিবরিয়া বলেছেন, যে কোনো ব্যক্তি গণফোরামের রাজনীতি ত্যাগ করে নতুন রাজনীতি করতে পারেন। কিন্তু গণফোরামের নামে অগণতান্ত্রিক ও অগঠনতান্ত্রিক কর্মকাণ্ডের মাধ্যমে দলকে বিব্রত করার এখতিয়ার কারো নেই।\nরোববার (০৪ অক্টোবর) দুপুরে এক যৌথ বিবৃতিতে তারা এ কথা বলেন।\nদুই নেতা বলেন, গণফোরামের নামে কতিপয় উচ্ছৃঙ্খল ব্যক্তির কর্মকাণ্ড ইতিপূর্বেও আমাদের নজরে এসেছে। তাদেরকে বিধিসম্মতভাবে দল থেকে বহিষ্কার করে গণফোরাম যথাযথ ব্যবস্থা গ্রহণ করেছে। এখন আবার বহিষ্কৃতদের সাথে মিলিত হয়ে কয়েকজন সদস্য গঠনতন্ত্র বিরোধী কর্মকাণ্ড, বক্তৃতা বিবৃতির মাধ্যমে ইচ্ছাকৃতভাবে দলের সুনাম নষ্ট করার অপচেষ্টা চালাচ্ছে। ফলে গঠনতন্ত্র ও দলীয় শৃঙ্খলা ভঙ্গের অভিযোগে আরও কয়েকজন সদস্যকে শোকজ করা হয়েছে। শোকজের জবাব পাওয়ার পর তাদের সম্পর্কে দলীয় সিদ্ধান্ত গ্রহণ করার এখতিয়ার গণফোরামের কেন্দ্রীয় আহ্বায়ক কমিটির রয়েছে।


kolkata news News : একই ব্যক্তি বহাল বহু পদে, খোঁড়াচ্ছে কেন্দ্রীয় প্রতিষ্ঠানও - one person is in hold of multiple central govt. responsibilities | Eisamay\none person is in hold of multiple central govt. responsibilities\nএকই ব্যক্তি বহাল বহু পদে, খোঁড়াচ্ছে কেন্দ্রীয় প্রতিষ্ঠানও\nEiSamay.Com | Updated: 24 Dec 2016, 01:02:00 PM\nনামেই কেন্দ্রীয় প্রতিষ্ঠান৷\nনামেই কেন্দ্রীয় প্রতিষ্ঠান৷ মানবসম্পদ উন্নয়ন মন্ত্রকের অপরিণামদর্শিতায় অদূর ভবিষ্যতে ফল ভুগতে হতে পারে কঠিন প্রবেশিকায় উত্তীর্ণ প্রযুক্তির মেধাবী পড়ুয়াদের৷ উপযুক্ত প্রশাসনিক কর্তার আকালে একই ব্যক্তি দেশের তিনটি প্রথম সারির শিক্ষা প্রতিষ্ঠানের শীর্ষে পদে আসীন৷\nএমনকি , পশ্চিমবঙ্গের গণ্ডি পেরিয়ে ভিন্ রাজ্যের কেন্দ্রীয় প্রতিষ্ঠানেরও৷ অসংখ্য পদ শূন্য৷ এক -একজনকে একাধিক দায়িত্ব দিয়ে কোনও রকমে দায় সামলানো হচ্ছে৷ এই অস্থায়ী বন্দোবস্তের ফলে সার্বিক ভাবে খুঁড়িয়ে চলছে শিক্ষা প্রশাসন৷ যেটা এত দিন ছিল রাজ্যের রেওয়াজ , সেটা এখন পরিণত হয়েছে কেন্দ্রীয় দস্ত্তরেও৷ তার হাতেগরম প্রমাণ শিবপুরের ইন্ডিয়ান ইনস্টিটিউট ইঞ্জিনিয়ারিং সায়েন্স অ্যান্ড টেকনোলজির ভারপ্রাপ্ত অধিকর্তা অজয় রায়৷ তিনি একই সঙ্গে সিকিমের ন্যাশনাল ইনস্টিটিউট অফ টেকনোলজি (এনআইটি ) ও কল্যাণীর ইন্ডিয়ান ইনস্টিটিউট অফ ইনফরমেশন টেকনোলজির (আইআইআইটি ) ভারপ্রাপ্ত অধিকর্তা৷ এখানেই শেষ নয়৷ মৌলানা আবুল কালাম আজাদ পশ্চিমবঙ্গ প্রযুক্তি বিশ্ববিদ্যালয়ের উপাচার্য বাছাইয়ের চেয়ারম্যানও তিনি৷ এ রকমই আরও নানা পদেই আসীন তিনি৷ ষাটোর্ধ্ব অজয়বাবু এই শীতে সশরীরে সিকিম যেতে ‘অপারগ ’ বলে সোমবার এনআইটি ’র সেনেট বৈঠক ডাকা হয়েছে শিবপুরে৷ অজয়বাবুর কথায় , ‘এনআইটি সিকিমের অফিস অনেক দূরে রা -বাংলায়৷ শরীর আর দিচ্ছে না৷ সে জন্য সোমবার শিবপুরেই ওদের সেনেট বৈঠক ডেকেছি৷ আইআইআইটি কল্যাণী সম্পর্কে তিনি আশাবাদী৷ ’ তাঁর দাবি , ট্রিপল আইটিগুলিকে মান্যতা দিতে একটা বিল আসবে৷ তবে এটি অনেক গোছানো৷ পড়ুয়ার সংখ্যাও ভালো৷ ’\nতবে শুধু অজয়বাবু নন৷ আইআইইএসটি -তে এ রকম অনেকেই আছেন যাঁরা একাধিক পদে আসীন৷ মাইনিং -র অধ্যাপক প্রবীর পাল৷ তিনি স্কুলস অব ম্যানেজমেন্টের অধিকর্তা, চিফ ভিজিল্যান্স অফিসার এবং ডিন প্রশাসন৷ ফিনান্স অফিসার ও ডেপুটি রেজিস্ট্রারের পদেও একজন৷ শিক্ষক ও আধিকারিকদের প্রশ্ন, দেশের কোনও উচ্চশিক্ষা প্রতিষ্ঠান এ ভাবে চললে , কি সেরার তকমা পেতে পারে৷ অজয়বাবু জবাব , ‘আমি তো সব রকমের চেষ্টা করছি৷ টাকাপয়সা চেয়ে নিয়মিত এমএইচআরডি -কে চিঠি দিচ্ছি৷ সব আইআইটি -রও একই অবস্থা৷ তবে ওরা তো তৈরির সময় থেকে এত দিন প্রচুর অর্থ পেয়ে এসেছে৷ কোনও কেন্দ্রীয় উচ্চশিক্ষা প্রতিষ্ঠানই টাকা পাচ্ছে না৷ তবে আমাদের তো ট্রানজিশন পিরিয়ড৷ সমস্যা তাই তীব্র৷ কিন্ত্ত এমএ কর্তারা পাল্টা বলছে , অর্থ দপ্তর টাকা না -দিলে ওরা কী ভাবে আমাদের দেবে ?’\nবেসু থেকে আইআইইএসটি -তে উত্তরণের তিন বছর হতে চলল ছাত্র -শিক্ষক অনুপাত ক্রমবর্ধমান৷ রাজ্য বিশ্ববিদ্যালয় থাকার সময় ১০ -১২ জন পড়ুয়াপিছু একজন শিক্ষক ছিল৷ কেন্দ্রীয় প্রতিষ্ঠানে উন্নত হলেও সেই অনুপাত বেড়ে এখন ১৮ জন পড়ুয়ার জন্য একজন শিক্ষক৷ নতুন শিক্ষক পদের অনুমোদন পাওয়া দূরস্ত৷ ৩০০ জন শিক্ষক থাকার কথা থাকলেও আছে ২০৪ জন৷ অনুমোদিত শিক্ষক পদের ৭০ জনই শূন্য৷ ঠিক ছিল , সম্পূর্ণ আবাসিক ক্যাম্পাস হবে৷ কিন্ত্ত মাত্র দু’হাজার পড়ুয়া থাকার জন্য হস্টেল আছে৷ ফলে বাইরে থাকতে হয় দেড় হাজারের বেশি ছাত্রছাত্রীকে৷ পর্যাপ্ত শ্রেণিকক্ষেরও অভাব৷ শিক্ষক ও শিক্ষাকর্মীদের ফিডমেন্টও বন্ধ৷ কথা ছিল , শিক্ষক -শিক্ষিকাদের জন্য ফোর টায়ার কাঠামো তৈরির কথা থাকলেও আজও তা হয়নি৷ অধরা আইআইইএসটি -র নয়া বিধি বা স্ট্যাটুটও৷ মানবসম্পদ উন্নয়নমন্ত্রকের এক কর্তার কথায় , স্কুল , কলেজ ও বিশ্ববিদ্যালয়ে শিক্ষক নিয়োগের সমস্যা মেটাতে আমরাই রাজ্যগুলিকে অবিলম্বে ব্যবস্থা নিতে বলছি৷ আর কেন্দ্রীয় প্রতিষ্ঠানের হালই এ রকম ! কোনও রাজ্য চিঠি দিয়ে এই উদাহরণ দিলে আমরা মুখ দেখাব কী করে?\nজ্ঞানপীঠ পেলেন শঙ্খ ঘোষ পরের খবর\nOne Officer in Multiple designation NIT central govt employees Ajay Roy NIT\nWeb Title : one person is in hold of multiple central govt. responsibilities


সিলেটে লুৎফুর রহমান বিজয়ী সিলেটে লুৎফুর রহমান বিজয়ী – জগন্নাথপুর টুয়েন্টিফোর\nমঙ্গলবার, ১৯ নভেম্বর ২০১৯, ০২:৪০ অপরাহ্ন\nসিলেটে লুৎফুর রহমান বিজয়ী\nসিলেট জেলা পরিষদ নির্বাচনে বিপুল ভোটের ব্যবধানে বিজয়ী হয়ে চেয়ারম্যান নির্বাচিত হয়েছেন লুৎফুর রহমান। সিলেটের বিভিন্ন কেন্দ্র থেকে প্রাপ্ত তথ্যের ভিত্তিতে আওয়ামী লীগ দলীয় এই প্রার্থী বিশাল ব্যবধানে বিজয়ী হওয়ার খবর পাওয়া গেছে।\nতবে ১৫ টি কেন্দ্রের হিসেব এখনো পাওয়া না যাওয়ায় কে কত ভোট পেয়েছেন তা নিশ্চিত হওয়া যায় নি। যে কয়েকটি কেন্দ্রের হিসেব মিলেছে তাতেই লুৎফুর রহমানের বিজয় নিশ্চিত হয়েছে। লুৎফুরের নিকটতম প্রতিদ্বন্দ্বি ডা. এনামুল হক সর্দার।\nপ্রাথমিকভাবে পাওয়া তথ্য অনুযায়ী আনারস প্রতীকে লুৎফুর রহমান পেয়েছেন পেয়েছেন ৭৯৬টি ভোট আর কাপ-পিরিচ প্রতীক নিয়ে এনামুল হক সরদার পেয়েছেন ৫৫৩ ভোট।\nজকিগঞ্জে লুৎফুর রহমান পেয়েছেন ৬২ ভোট, এনামুল হক পেয়েছেন ৩২ ভোট।\nবিয়ানীবাজারে লুৎফুর রহমান পেয়েছেন ৬৫ ভোট, এনামুল হক পেয়েছেন ৩৯ ভোট।\nকানাইঘাটে লুৎফুর রহমান পেয়েছেন ৪৯ ভোট, এনামুল হক পেয়েছেন ৪৩ ভোট।\nগোলাপগঞ্জে লুৎফুর রহমান পেয়েছেন ৫৫ ভোট, এনামুল হক পেয়েছেন ৩৫ ভোট।\nফেঞ্চুগঞ্জে লুৎফুর রহমান পেয়েছেন ৪২ ভোট, ড. এনামুল হক সর্দার পেয়েছেন ১৬ ভোট।\nবিশ্বনাথে আওয়ামী লীগ মনোনীত চেয়ারম্যান প্রার্থী অ্যাডভোকেট লুৎফুর রহমান ৫৩টি ভোট পেয়ে জয়লাভ করেন।\nকাপ-পিরিচ প্রতীক নিয়ে অধ্যক্ষ ড. এনামুল হক সর্দার পেয়েছেন ৫০টি ভোট, ঘোড়া প্রতীক নিয়ে সাবেক আওয়ামী লীগ নেতা জিয়াউদ্দিন লালা পেয়েছেন মাত্র ১ ভোট। অপর প্রার্থী মোটরসাইকেল প্রতীক নিয়ে যুক্তরাজ্য প্রবাসী জাপা নেতা মোহাম্মদ ফখরুল ইসলাম কোনো ভোট পাননি।\nওসমানীনগরে লুৎফুর রহমান পেয়েছেন ৫০ ভোট, ড. এনামুল হক সর্দার পেয়েছেন ৫০ ভোট।\nবালাগঞ্জে লুৎফুর রহমান পেয়েছেন ৫৭ ভোট, ড. এনামুল হক সর্দার পেয়েছেন ৩২ ভোট।


কাপ্তাইয়ে বেড়াতে এসে ঢাকায় স্বামীকে নিয়ে ফেরা হলোনা স্ত্রীর – Birkantho.com\nকাপ্তাইয়ে বেড়াতে এসে ঢাকায় স্বামীকে নিয়ে ফেরা হলোনা স্ত্রীর\nপ্রকাশ: ২০২০-০২-১৬ ১৪:৩৮:৩৮ || আপডেট: ২০২০-০২-১৬ ১৪:৩৯:৫৩\nঢাকা থেকে স্বামী ফয়সাল স্ত্রীকে নিয়ে বেড়াতে আসলেন কাপ্তাইয়ে। কিন্তু স্বামীকে নিয়ে আর ফিরতে পারলেন না । সড়ক দূর্ঘটনায় পথে প্রাণ গেল স্বামীর।\nগতকাল শনিবার (১৫ ফেব্রয়ারি) রাত সাড়ে সাতটার দিকে চট্টগ্রাম-কাপ্তাই সড়কের রাঙ্গুনিয়ার চন্দ্রঘোনা -কদমতলী ইউনিয়নের বুইজ্জার দোকান এলাকায় সড়ক দূর্ঘটনায় আরো ৩ জন আহত হন। তাঁদের চট্টগ্রাম মেডিক্যাল কলেজ হাসপাতালে পাঠানো হয়েছে। পুলিশ,প্রত্যক্ষদর্শী ও হাসপাতাল সূত্রে জানা গেছে, ঢাকা থেকে ফয়সাল তাঁর স্ত্রীকে নিয়ে সকালে রাঙামাটির কাপ্তাইয়ে বেড়াতে আসেন। তাঁদের সাথে আরো বন্ধু তাহমিদ ও জাসিবা ভ্রমনসঙ্গী ছিলেন।\nগতকাল শনিবার রাত ৭ টার দিকে কাপ্তাই থেকে সিএনজি চালিত অটোরিক্সা নিয়ে চট্টগ্রাম শহরে ফিরছিলেন তাঁরা। গাড়িটি চন্দ্রঘোনা -কদমতলী ইউনিয়নের বুইজ্জ্যার দোকান এলাকায় আসলে বিকল হয়ে যাওয়া দাঁড়ানো মালবাহী ট্রাকের সাথে ধাক্কা লেগে গাড়িটি উল্টে যায়। এতে গাড়ির ৪ জন গুরুতর আহত হয়।\nস্থানীয়রা তাঁদের উদ্ধার করে স্থানীয় রাঙ্গুনিয়া হেলথ কেয়ার হাসপাতালে নিয়ে গেলে কতর্ব্যরত চিকিৎসক তাঁদের মৃত ঘোষনা করেন। আহত অন্য ৩ জনকে চট্টগ্রাম মেডিক্যাল কলেজ হাসপাতালে পাঠিয়ে দেন। রাত ৮ টার দিকে ঘটনাস্থলে গিয়ে দেখা যায় পুলিশ দূর্ঘটনাকবলিত গাড়িটি থানায় নেয়ার জন্য প্রক্রিয়া চালাচ্ছেন। মো. আবদুর রহমান (৪৮) নামে এক ব্যক্তির সারা কাপড়ে রক্ত।\nজানতে চাইলে তিনি বলেন, দূর্ঘটনার সময় থানায় একটি অটোরিক্সায় ছিলেন। তাঁদের সবাইকে উদ্ধার করে গাড়িতে হাসপাতালে পাঠিয়ে দেন।\nএসময় দায়িত্বরত রাঙ্গুনিয়া থানার উপ-পরিদর্শক সুমন কুমার দে বলেন , “ ফয়সাল নামে একজন মারা গেছেন । তাঁকে হাসপাতাল থেকে মর্গে পাঠানো হয়েছে। তাঁর স্ত্রী আহত হয়েছেন। কিন্তু তাঁর নাম জানা যায়নি। আহত তাঁদের দুই বন্ধু চট্টগ্রাম প্রকৌশল ও প্রযুক্তি বিশ্ববিদ্যালয়ের শিক্ষার্থী তাৎক্ষনিক জেনেছি।\nসিএনজি চালিত অটোরিক্সার চালককে পাওয়া যায়নি।” ঘটনাস্থল থেকে রাঙ্গুনিয়া হেলথ কেয়ার হাসপাতালে গেলে জরুরী বিভাগের দায়িত্বরত চিকিৎসক মো. মুহিন উদ্দিন বলেন, “ নিহত ফয়সালের পেটের নাড়ি ভূড়ি বেরিয়ে গেছে। বুকেও আঘাত দেখা গেছে। তাঁর স্ত্রীর হাত ভেঙ্গে গেছে। অন্য দুইজনও মারাত্বক আঘাত পেয়েছেন। তাঁদের তিনজনকে চট্টগ্রাম মেডিক্যাল কলেজ হাসপাতালে পাঠিয়ে দেয়া হয়েছে। ”\nহাসপাতালের এক চিকিৎসক বলেন, স্বামী মারা গেছেন স্ত্রী জানেন না। নিহত ফয়সাল ও আহতদের এক সাথে এ্যাম্বুলেন্সে পাঠানোর সময় মৃত্যু সনদ চালককে দিতে তিনি ওটা হাতে নিয়ে পড়তেই স্বামী মারা গেছেন জানেন। স্বামীর মৃত্যুর খবর শুনে স্ত্রীর কান্নায় পুরো এলাকা শোকাবহ হয়ে উঠে।


প্রকাশিত: ০৮:২৪ পিএম, ১৭ জানুয়ারি ২০২২\nশিক্ষক সমিতির সভাপতি অধ্যাপক ড. সেলিনা আখতার ও সাধারণ সম্পাদক অধ্যাপক ড. সজীব কুমার ঘোষ\nচট্টগ্রাম বিশ্ববিদ্যালয় (চবি) শিক্ষক সমিতির কার্যনির্বাহী পরিষদ নির্বাচন-২০২২ শেষ হয়েছে। এতে আওয়ামী ও বামপন্থী শিক্ষকদের হলুদ দল মনোনীত ১১ প্রার্থীর ৯ জন নির্বাচিত হয়েছেন। বাকি দুটিতে নির্বাচিত হয়েছেন হলুদ দলেরই বিদ্রোহী প্রার্থীরা। অপরদিকে এবারও নির্বাচনে অংশ নেয়নি বিএনপি-জামায়াতপন্থী শিক্ষক সমর্থিত সাদা দল।\nসোমবার (১৭ জানুয়ারি) সন্ধ্যা সাড়ে ৬টায় নির্বাচনের ফল ঘোষণা করেন সহকারী নির্বাচন কমিশনার মনিরুজ্জামান ভূঞা। এর আগে সমাজবিজ্ঞান অনুষদের মিলনায়তনে ভোটগ্রহণ ও গণনা শেষ হয়।\nএবারের নির্বাচনে ১১টি পদের মধ্যে সাতটি পদে প্রতিদ্বন্দ্বী না থাকায় হলুদ দলের প্রার্থীরা বিনা প্রতিদ্বন্দ্বিতায় নির্বাচিত হয়েছেন। নির্বাচন হয়েছে চারটি পদে। এ পদগুলোতে হলুদ দলের প্রার্থীদের প্রতিদ্বন্দ্বিতা করেন হলুদ দলের প্রার্থীরাই।\nনির্বাচনে সভাপতি পদে ৩৯১ ভোট পেয়ে নির্বাচিত হয়েছেন হলুদ দলের বিদ্রোহী প্রার্থী ম্যানেজমেন্ট বিভাগের অধ্যাপক ড. সেলিনা আখতার। সভাপতি পদের আরেক প্রার্থী হলুদ দলের কম্পিউটার সায়েন্স অ্যান্ড ইঞ্জিনিয়ারিং বিভাগের ড. মো. হানিফ সিদ্দিকী পেয়েছেন ২৯৬ ভোট।\nসহ-সভাপতি পদে ৩৯৭ ভোট পেয়ে নির্বাচিত হয়েছেন হলুদ দলের প্রার্থী ভূগোল ও পরিবেশবিদ্যা বিভাগের অধ্যাপক আবদুল হক। অপর প্রার্থী হলুদ দলের বিদ্রোহী প্রার্থী ফলিত রসায়ন ও কেমিকৌশল বিভাগের সহযোগী অধ্যাপক ড. সুমন বড়ুয়া পেয়েছেন ২৭৯ ভোট।\nকোষাধ্যক্ষ পদে ৩৪১ ভোট পেয়ে নির্বাচিত হয়েছেন হলুদ দলের প্রার্থী চারুকলা ইনস্টিটিউটের অধ্যাপক মোহাং জসিম উদ্দিন। অপরদিকে হলুদ দলের বিদ্রোহী প্রার্থী ফলিত রসায়ন ও কেমিকৌশল বিভাগের সহযোগী অধ্যাপক ড. সুমন গাঙ্গুলী পেয়েছেন ৩৩১ ভোট।\nযুগ্ম-সম্পাদক পদে নির্বাচিত হয়েছেন হলুদ দলের বিদ্রোহী প্রার্থী ইসলামের ইতিহাস ও সংস্কৃতি বিভাগের সহকারী অধ্যাপক এসএএম জিয়াউল ইসলাম। এই পদে হলুদ দলের প্রার্থী ছিলেন আন্তর্জাতিক সম্পর্ক বিভাগের সহকারী অধ্যাপক হেলাল উদ্দিন আহম্মদ।\nবিনা প্রতিদ্বন্দ্বিতায় নির্বাচিত হলুদ দলের প্রতিনিধিরা হলেন, সাধারণ সম্পাদক পদে মার্কেটিং বিভাগের অধ্যাপক ড. সজীব কুমার ঘোষ, সদস্য পদে জিন প্রকৌশল ও জীবপ্রযুক্তি বিভাগের অধ্যাপক ড. নাজনীন নাহার ইসলাম, বাংলা বিভাগের সহযোগী অধ্যাপক ড. শারমিন মুস্তারী, সমাজতত্ত্ব বিভাগের সহকারী অধ্যাপক মুহাম্মদ শোয়াইব উদ্দিন হায়দার, রসায়ন বিভাগের সহকারী অধ্যাপক ড. ফণী ভূষণ বিশ্বাস, পদার্থবিদ্যা বিভাগের সহকারী অধ্যাপক সৈয়দা করিমুন্নেছা, আইন বিভাগের প্রভাষক হোছাইন মোহাম্মদ ইউনুছ সিরাজী।\nসহকারী নির্বাচন কমিশনার মনিরুজ্জামান ভূঞা বলেন, নির্বাচন সুষ্ঠু ও অংশগ্রহণমূলক হয়েছে।